Radio Smederevo 96.1MHz: октобар 2010\n„Nesrazmere stare i nove“\nNa Sajmu knjiga u Beogradu, u subotu u 13 časova, biće predstavljen dvojezični izbor poezije „Nesrazmere stare i nove“, akademika Miodraga Pavlovića. Govoriće dve Smederevke, Vera Horvat i magistar Tatjana Lazarević Milošević.\nSmederevski Zdravstveni centar slavi Svetog Luku. Sečenje slavskog kolača biće u nedelju u 11 sati u sali Centra.\nSvetog Luku proslaviće i Gradska organizacija Saveza slepih Smedereva. Tim povodom, u nedelju od 12 do 14 časova, biće Dan otvorenih vrata. Iz ove organizacije pozivaju članove i prijatelje da budu gosti na slavi. Prostorije Saveza slepih su u Ulici Jovana Krajišnika 8.\nFudbaleri Smedereva u subotu gostuju OFK Beogradu, u meču 10-og kola državnog šampionata. Utakmica na Omladinskom stadionu na Karaburmi počinje u 13 časova i 30 minuta.\nU okviru drugog kola Super lige, odbojkaši Smedereva u subotu se sastaju u Beogradu sa domaćim Železničarom. Susret je na programu od 19 časova, u hali na Crvenom Krstu.\nKošarkaši Smedereva ugostiće u subotu Radnički iz Kragujevca, u 5-om kolu Prve B lige. Utakmica u Dvorani Smederevo zakazana je za 16 časova.\nU okviru 7-og kola Prve lige - grupa "centar", kuglaši Smedereva u nedelju dočekuju Ibar iz Kraljeva. Meč se igra od 11 časova, na Adi Ciganliji.\nU okviru projekta „RECIKLIRAJ NE PRLJAJ“, nevladina organizacija Centar društvene inicijative – CEDI, održaće obuku za vršnjačke edukatore na temu zaštite životne sredine i upravljanja otpadom, u subotu i nedelju od 10 časova, u smederevskoj Gimnaziji. Glavni cilj projekta je animiranje i dodatna edukacija učenika završnih razreda osnovnih i srednjih škola u Smederevu o životnoj sredini i upravljanju otpadom. Projekt je podržan od strane Grada Smedereva i Ministarstva životne sredine i prostornog planiranja.\nObjavio Radio Smederevo u 10:37 1 komentara\nKako su ranije najavile “Železnice Srbije” još danas važi izmena u železničkom putničkom saobraćaju. Linije putničkih vozova između stanica Velika Plana - Veliko Orašje i Krnjevo Trnovče - Veliko Orašje izmenjene su zbog radova na pruzi od Beograda do Velike Plane. Voz koji po redu vožnje iz Smedereva za Lapovo kreće u 7.26 časova, saobraćaće samo do Male Krsne. Lokalni putnički vozovi, koji iz Smedereva za Lapovo polaze u 11.15 sati, iz Lapova za Malu Krsnu u 9.25 časova i za Smederevo u 13.25 časova, neće saobraćati, navedeno je u saopštenju.\nU Smederevu tokom dana sunčano. Vetar slab, promenljivog pravca. Maksimalna temperatura 11°C.\nBiometeorološka prognoza za petak: Očekivane biometeorološke prilike će biti relativno povoljne za hronične bolesnike i meteoropate, uz umerene aktivnosti i redovnu terapiju. U jutarnjih satima oprez se savetuje kardio i cerebrovaskularnim bolesnicima i astmatičarima. Preporuka za adekvatno odevanje je aktuelna zbog niskih minimalnih temperatura.\nPrognoza UV indeksa za petak: 0 – 2, niska\nSavet iz Zdravstvenog centra Sveti Luka: Obucite se u skladu sa vremenskim uslovima. Izbegavajte dug boravak u zagušljivim prostorijama. Unosite dovoljno tečnosti, u obliku supa, čajeva i voćnih sokova.\nPodružnica Gerontološkog društva za Podunavski okrug u Smederevu pozvala je bračne parove venčane 1960. godine da konkurišu za “Zlatnu svadbu”. Za učestvovanje u ovoj tradicionalnoj aktivnosti u našem gradu, potrebno je da zainteresovani popune obrazac Gerontološke podružnice, prilože fotokopije izvoda iz matične službe i lične karte supružnika. Obrazac za učestvovanje može da se preuzme u Crvenom krstu, u Ulici Kralja Petra broj 22.\nFudbaleri Smedereva eliminisani su juče u osmini finala Kupa Srbije, pošto su posle boljeg izvođenja jedanaesteraca na svom terenu poraženi od Teleoptika sa 4:3. U regularnom toku utakmice nije bilo golova.\nObjavio Radio Smederevo u 08:39 0 komentara\nU Smederevu danas niska oblačnost, posle podne smanjenje oblačnosti. Vetar slab, promenljivog pravca. Maksimalna temperatura 9°C.\nBiometeorološka prognoza za četvrtak: Vremenske prilike će pogodovati većini hroničnih bolesnika. Kardio i cerebrovaskularnim bolesnicima i astmatičarima se preporučuje da primene savete lekara. Neophodno je adekvatno odevanje, naročito u jutarnjim i prepodnevnim satima. Mogući su glavobolja i reumatski bolovi. U saobraćaju je potrebna pojačana pažnja.\nPrognoza UV indeksa za četvrtak: 0 – 2, niska\nObjavio Radio Smederevo u 08:38 1 komentara\nNarodna biblioteka Smederevo, kao nosilac celokupne izdavačke produkcije u ovom gradu, okupila je sve smederevske izdavače na ovogodišnjem Sajmu knjiga u Beogradu. Najnovija izdanja predstaviće čitalačkoj publici danas u podne na svom štandu u Hali 1a (bivša hala 5), pored Zavoda za zaštitu spomenika grada Beograda i preko puta štanda Ministarstva kulture Republike Srbije. Sat ranije, u Sali Selenić biće predstavljen pesnički portret japanske pesnikinje Kazuko Širaiši, dobitnice ovogodišnje prestižne nagrade Zlatni ključ na 41. Međunarodnom festivalu poezije Smederevska pesnička jesen. Biblioteka danas neće raditi.\nKvarovi na međuspratnim konstrukcijama instalacija centralnog grejanja, u naselju Miloja Đaka i u Davidovićevoj 13 i 15, otklonjeni su sinoć i sistem je normalizovan. Od jutros nema problema u isporuci toplotne energije, saznajemo u Javnom preduzeću za stambene usluge i toplifikaciju.\nSrpska pravoslavna crkva i pravoslavni vernici u Srbiji obeležiće danas praznik Svete Petke, koja je istorijska ličnost svrstana u red svetih. Sveta Petka kao jedna od najvećih misionarki hrišćanske vere poštuje se u celom pravoslavnom svetu, a na poklonjenje njenim svetim moštima koje počivaju u Jašiji u Rumuniji dolaze i pripadnici drugih religija verujući u njenu isceliteljsku moć. Posebno joj se obraćaju žene svih vera i nacija smatrajući je svojom zaštitnicom. Praznik prepodobne Paraskeve SPC i pravoslavni vernici slave svake godine 27. oktobra (14. oktobra prema Julijanskom i Bogoslužbenom kalendaru SPC).\nTakmičari Lotosa osvojili 4 medalje za Srbiju\nTakmičari Karate kluba Lotos iz Smedereva osvojili su 4 medalje za reprezentaciju Srbije na Svetskom prvenstvu za juniore i kadete i Svetskom kupu za decu do 13 godina u Italiji. U svojim kategorijama Ana Bajčić i Milina Vasich izborile su se za srebrna odličja, dok su Kristijan Ilić i Milan Ilić došli do bronze. Kako je saopšteno iz ovog kluba, karatisti Lotosa su u Italiji bili jedan od dva najuspešnije tima u nacionalnoj selekciji.\nU Smederevu danas oblačno i hladno. Duvaće slab do umeren severni vetar. Maksimalna temperatura 9°C.\nBiometeorološka prognoza za sredu: Postepeno poboljšanje biometeoroloških prilika uticaće na smanjenje tegoba kod većine hroničnih bolesnika. Oprez se i dalje savetuje osobama sa srčanim i disajnim problemima. Moguća je glavobolja kod osetljivih osoba. Preporučuje se adekvatno odevanje, kao i oprez u saobraćaju.\nMemorandum o partnerstvu\nU Gradskoj upravi Smederevo danas će biti potpisan memorandum o partnerstvu između škole “Fridrih List” iz Majnhajma i “Ekonomsko-trgovinske škole” u Smederevu. Memorandum će, u prisustvu učenika i profesora dve škole i predstavnika lokalne samouprave, potpisati Milovan Topalović, direktor Ekonomsko-trgovinske škole i Peter Bišof, direktor škole iz Majnhajma.\nSvečanom akademijom u smederevskom Centru za kulturu, Mesna zajednica “Donji grad” sinoć je obeležila 47 godina postojanja. Jedan od najvažnijih zadataka rukovodstva ove mesne zajednice je završetak rekonstrukcije ambulante do kraja godine, čulo se tom prilikom.\nU Beogradu je sinoć otvoren 55-ti Međunarodni sajam knjiga pod sloganom „Pamet u glavu“. Učestvuje više od 800 učesnika iz zemlje i sveta. Počasni gost ove godine je Švedska. Štandove na Međunarodnom sajmu knjiga imaće smederevske izdavačke kuće. Pre svih tu je Narodna biblioteka Smederevo, na čijem će se štandu predstaviti i ostale kulturne institucije. Predstaviće se i smederevska kuća Heliks, a takođe i Arka. Za sutra u 12 časova na štandu smederevske Biblioteke zakazana je prezentacija Smedereva.\nVesna Parun, najistaknutija hrvatska pesnikinja druge polovine 20. veka, preminula je juče, nakon duge i teške bolesti u 88. godini, javili su hrvatski mediji. Podsećamo, dodeljivanje „Zlatne strune“ u okviru Smederevske pesničke jeseni počelo je 1970. godine, a prva dobitnica priznanja je pesnikinja Vesna Parun, za pesmu “Crna djetinjstva”.\nKošarka i atletika\nKošarkaška reprezentacija Irana pobedila je juče u Smederevu ovdašnjeg B ligaša rezultatom 77:64. Utakmica je odigrana u okviru priprema Iranaca za predstojeće Azijsko prvenstvo.\nAtletičar Smedereva, Miroslav Marković, zauzeo je četvrto mesto na Prvenstvu Srbije u polumaratonu, koje je održano u Apatinu. Marković je u konkurenciji vojnika bio najbrži, dok je ekipno Vojska Srbije osvojila prvo mesto, ispred Bosne i Slovenije.\nPolicija u Smederevu, u okviru akcije suzbijanja prostitucije u ugostiteljskom objektu „Nina” u Mihajlovcu, uhapsila je Sašu Mirkovića (22) iz Smedereva, Miloša Brankovića (22) iz Skobalja i Miloša Mučića (18) iz Mihajlovca, zbog sumnje da su posredovali u vršenju prostitucije. Osumnjičeni su kao konobari u ovom objektu sa gostima ugovarali seksualne odnose sa devojkama, zaposlenim kao animir dame i plesačice. Gosti su deo novca plaćali konobarima, na ime boravka u sobama na spratu, a dogovoreni ostatak su plaćali devojkama koje su pružale seksualne usluge, saopštila je policija u Smederevu.\nU Veću Saveza samostalnih sindikata u Smedereva danas će biti održana konferencija za novinare, a tema je povlačenje iz skupštinske procedure Zakona o penzijsko-invalidskom osiguranju, koji je izrađen na osnovu zahteva MMF-a. Javnost će biti upoznata o daljim koracima koje će preduzeti Sindikat i članovi Inicijativnog odbora za prikupljanje potpisa za obaranje ovog zakona. Podsetimo, osnovni zahtev Samostalnog sindikata je da se u Zakon o penzijsko-invalidskom osiguranju ugradi zaštitna klauzula, kojom se predviđa da prosečna penzija u Srbiji ne može biti niža od 60 odsto prosečne zarade.\nDogovorena saradnju u političkom delovanju\nPredsednik Jedinstvene Srbije, Dragan Marković Palma i lider Koalicije “Za bolje Smederevo” , Milan Lukić, proteklog vikenda su na sastanku u Jagodini dogovorili uslove za buduću saradnju u političkom delovanju. Platforma o zajedničkom delovanju bi trebalo da bude ozvaničena i predstavljena javnosti tokom ove sedmice. O najavljenoj političkoj saradnji Jedinstvene Srbije i Koalicije za bolje Smederevo, opširnije u emisiji Radio Smederevo od 10 časova.\nZbog kvara na međuspratnoj konstrukciji instalacije centralnog grejanja, od 9 časova je prekinuta isporuka toplotne energije za lamele 1, 2, 3 i 4 u naselju Miloja Đaka. Zbog sličnog kvara u objektu u Davidovićevoj ulici broj 15, biće prekinuto grejanje, od 10 časova. Stručne ekipe su na terenu i intenzivno rade na otklanjanju kvarova. Normalizacija sistema očekuje se u večernjim satima, a najkasnije do jutra, saopštilo je Javno preduzeće za stambene usluge i toplifikaciju.\nU Smederevu danas oblačno sa kišom i hladno. Duvaće slab do umeren zapadni i severozapadni vetar. Uveče prestanak padavina. Temperatura tokom dana oko 9°C.\nBiometeorološka prognoza za utorak: Prognozirane biometeorološke prilike nepovoljno će uticati na sve hronične bolesnike.Od meteoropatskih reakcija mogući su glavobolja, reumatski bolovi i razdražljivost. Izuzetan oprez se preporučuje učesnicima u saobraćaju.\nPrognoza UV indeksa za utorak: 1, niska\nŠtrajk prekinut i zamrznut\nŠtrajk zaposlenih u Osnovnom sudu u Smederevu je zamrznut, a u Vissem sudu je prekinut. To su danas izjavili za Radio Smederevo predstavnici sindikalnih podružnica zaposlenih u smederevskom pravosuđu, a posle današnjih sastanaka sa članstvom. Sudovi će od danas poštovati puno radno vreme, koje se završava u 15 sati i 30 minuta.\nObjavio Radio Smederevo u 12:11 0 komentara\nPolicija u Smederevu je u ugostiteljskom objektu „Nina“ u Mihajlovcu kod Smedereva, uhapsila vlasnika Ljubišu Vasića (43) i osam ženskih osoba, starosti između 21 i 48 godina, za koje se osnovano sumnja da su se u ovom objektu bavile prostitucijom. Prilikom hapšenja, pronađeno je i oduzeto oko 5 hiljada evra, za koje se sumnja da potiču od prostitucije, a postoje dokazi da je u proteklih šest meseci Vasić na ovaj način ostvario zaradu od oko 25 hiljada evra, navodi se u saopštenju policije.\nRadna jedinica Pošta Smederevo obaveštava svoje korisnike da od utorka, 19-og oktobra, Pošta u Ulici kralja Petra Prvog ne radi zbog adaptacije. Planirano je da radovi na adaptaciji Stare Pošte budu završeni do početka decembra.\nU subotu, u sali Mesne zajednice Carina, održana je osnivačka skupština građanskog udruženja ,,Inicijativa”, na kojoj su izabrani predsednik skupštine, predsednik udruženja i upravni odbor. Cilj osnivanja ovog udruženja je davanje i realizovanje građanskih inicijativa u vanstranačkom i vanparlemantarnom sektoru, uz učešće i izražavanje slobodne volje gradjana, stručnjaka i mladih, koji nisu stranački organizovani.\nU okviru priprema za predstojeće Azijsko prvenstvo, košarkaška reprezentacija Irana danas će odmeriti snage sa košarkašima Smedereva. Utakmica se igra od 16 časova u Dvorani Smederevo. Ulaz je besplatan.\nKošarkaši Smedereva savladali su na gostovanju beogradski Viva basket, sa 93:86.\nOdbojkaši su poraženi kod kuće od kragujevačkog Radničkog, rezultatom 3:0 u setovima.\nRukometaši , u 6. kolu Super lige, izgubili od Crvene Zvezde u Boegradu, sa 35:25.\nKuglaši Smedereva poraženi u Kruševcu, od Cara Lazara sa 6:2, u 6. kolu PRve lige.\nČlanovi Skupštine Brodarskog kluba Metalac Smederevo, na jučerašnjoj vanrednoj sednici, smenili su dosadašnjeg predsednika Upravnog odbora. Do redovne Skupštine, koja će se održati 2011. godine, funkciju vršioca dužnosti predsednika obavljaće Milomir Mile Stojanović, vlasnik kompanije Ge-em-es u Smederevu.\nU Smederevu danas umereno oblačno, posle podne počeće da pada kiša. Duvaće slab do umeren jugoistočni vetar. Maksimalna temperatura 17°C.\nBiometeorološka prognoza za ponedeljak: Biometeorološke prilike se postepeno pogoršavaju, pa se mogu javiti zdravstveni problemi kod hroničnih bolesnika. Preporučuje im se da smanje fizičke napore i da se pridržavaju saveta lekara. Mogući su glavobolja, zamaranje i nervoza. U saobraćaju je potreban povećan oprez.\nBez vode pola grada\nSmederevski Vodovod će u subotu od 8 do 16 časova obustaviti proizvodnju i distribuciju vode, zbog redovnog godišnjeg remonta trafo-stanica u industrijskoj zoni i izvorištu Šalinac. Veliki stepen poremećaja u Prvoj visinskoj zoni počeće od 11 časova i najpre će se manifestovati padom pritiska, a potom i potpunim nedostatkom vode. Proizvodnja i distribucija počeće oko 16 časova, dok se normalizacija sistema očekuje oko 20 sati. Manji stepen poremećaja biće u Drugoj visinskoj zoni, tako da će od 12 časova doći do pada pritiska i kratkotrajnog perioda nestanka vode. U ovim delovima grada snabdevanje bi trebalo da se normalizuje od 18 do 20 sati.\nObjavio Radio Smederevo u 12:30 0 komentara\nIspred zgrade Suda u Smederevu, u toku su završni radovi na postavljanju rampi za osobe sa invaliditetom. Radovi se realizuju u okviru projekta „Unapređenje dostupnosti pravde u sudovima u Srbiji“, koji je podržan novčanim sredstvima Kraljevine Norveške i uz saradnju Ministarstva pravde Republike Srbije. U okviru istog projekta, u prizemlju zgrade suda, pri kraju su i radovi na adaptaciji toaleta za potrebe osoba sa invaliditetom. Završetak radova se očekuje tokom vikenda.\nObjavio Radio Smederevo u 12:29 0 komentara\nFudbaleri Smedereva ugostiće sutra Hajduk iz Kule, u meču 9-og kola državnog šampionata.\nUtakmica na stadionu kraj Stare železare igra se od 14 časova i 30 minuta.\nU prvom kolu Super lige, odbojkaši Smedereva dočekuju sutra Radnički iz Kragujevca. Meč u Dvorani Smederevo počinje u 19 časova.\nRukometaši Smedereva sutra gostuju Crvenoj zvezdi, u 6-om kolu Super lige. Susret u hali „Šumice“ zakazan je za 19 časova i 30 minuta.\nU okviru 6-og kola Prve lige - grupa „centar“, kuglaši Smedereva u nedelju gostuju kruševačkom Caru Lazaru. Meč je na programu od 11 časova.\nKošarkaši Smedereva, u 4-om kolu Prve B lige, sutra gostuju beogradskom VIVA Basketu.\nUtakmica u hali „Vizura“ počinje u 12 časova i 30 minuta.\nObjavio Radio Smederevo u 12:28 0 komentara\nUručivanjem nagrade Zlatna struna Miljurku Vukadinoviću, pesniku iz Beograda za pesmu Kalemar Pupin“ i nagrade publike Snežani Radojević, pesnikinji iz Kule za pesmu „Propepeli prepelice“, sinoć je u Centru za kulturu završen 41-vi Međunarodni festival poezije „Smederevska pesnička jesen“. Sinoć je održano i Međunarodno veče poezije – Meridijani. Učestvovali su pesnici iz Rusije, Italije, Belorusije, Hrvatske, Bosne i Hercegovine, Srbije i drugih zemalja. Za pesnike iz sveta i zemlje danas će biti organizovana poseta Viminacijumu i manastiru Koporin. Takođe, posetiće i podrum Radovanović u Krnjevu.\nUčenica fagota Milijana Kostić (I razred srednje muzičke škole) održaće danas solistički koncert pod nazivom Barokno veče. Na programu su dela Pursela, Lavinja, Marsela, Vivaldija i Hendla. Gost večeri: Petar Simić, flauta. Koncertna sala Muzičke škole danas u 19 časova.\nObjavio Radio Smederevo u 12:27 0 komentara\nNepovoljno vreme sa obilnim kišama u prethodnom periodu uticalo je da dva najvažnija sezonska posla – jesenja setva pšenice i berba kukuruza, neće biti završena u optimalnom agrotehničkom roku. Stručnjaci trvde da jutarnje temperature blizu nultog podeoka ne utiču negativno na ratarske kulture, ukoliko se seme ne nalazi na površini zemljišta.\nObjavio Radio Smederevo u 12:26 0 komentara\nRadovi u „Grobljanskoj“\nNastavljeni su radovi na rekonstrukciji kolovoza i kompletne infrastrukturne mreže instalacija u ulici Naronog fronta. Ova saobraćajnica, koja prolazi pored Starog groblja, biće najmanje 15 dana zatvorena za saobraćaj. Izvođači radova su preduzeća za puteve Beograd i Požarevac. Iz Direkcije poručuju da bi do kraja građevinske sezone trebalo da počnu radovi na nastavku izgradnje ulice Irene Zeković, na Kovačićevu.\nZbog radova na niskonaponskoj mreži, od 8 do 14 časova, bez električne energije ostaće Šumadijska ulica, deo prema gradu i Stevana Visokog sa sporednim ulicama. Zbog remonta trafo stanice, od 9 do 12 sati, bez struje ostaće Venčačka i Fočanska ulica - gornji deo, saopštio je dežurni dispečer u smederevskoj Elektromoravi.\nObjavio Radio Smederevo u 08:37 0 komentara\nU Smederevu danas pretežno sunčano. Duvaće slab do umeren jugoistočni vetar. Maksimalna temperatura 15°C.\nBiometeorološka prognoza za petak: Vremenske prilike neće pogodovati većini hroničnih bolesnika. Kardio i cerebrovaskularnim bolesnicima i astmatičarima se posebno preporučuje da primene savete lekara. Preporučuje se i adekvatno odevanje, naročito u jutarnjim i prepodnevnim satima. Mogući su glavobolja i reumatski bolovi. U saobraćaju je potrebna pojačana pažnja.\nProtest radnika Godomina\nRadnici Poljoprivrednog kombinata Godomin u stečaju, kojima godinama nisu isplaćivane zarade i doprinosi, danas su protestovali ispred Centra za kulturu, a potom su svoje nezadovoljstvo iskazali i okupljanjem ispred zgrade gradske uprave Smedereva. Gradonačelnik Smedereva Predrag Umičević, zamenik dr Jasna Avramović i predsednik Skupštine Branče Stojanović, u razgovoru sa nekadašnjim radnicima Godomina, obećali su da će razgovarati sa nadležnima u Agenciji za privatizaciju i Ministarstvu poljoprivrede, kako bi se namirila njihova potraživanja. Kao jedno od mogućih rešenja navedeno je utvrđivanje koliko je preostalo neprodate imovine Godomina i da se od tih sredstava formira javno preduzeće u kojem bi se se zaposlili radnici kojima se duguje novac za plate i penzijsko-invalidsko osiguranje.\nMinistar Dragin posetio Smederevo\nU holu Gradske uprave danas je organizovan mini Sajam poljoprivrede u okviru kampanje Prirodno iz Srbije. Svoje proizvode predstavila su 24 poljoprivrednika iz smederevskog atara. Sajam je posetio ministar za poljoprivredu, šumarstvo i vodoprivredu Saša Dragin, koji je sa gradonačelnikom Predragom Umičevićem, zamenikom dr Jasnom Avramović i predsednikom Skupštine Brančetom Stojanovićem, obišao štandove i u obraćanju proizvođačima rekao da izvozni rezultati pokazuju da je poljoprivreda vodeća privredna grana u Srbiji u koju treba ulagati.\nZlatni ključić, Zlatna struna i Meridijani\nU okviru 41-og Međunarodnog festivala poezije Smederevska pesnička jesen u Centru za kulturu danas u 11 časova prestižno priznanje Zlatni ključić biće uručeno dečjem pesniku Lazi Laziću. U programu će učestvovati Mošo Odalović, Ljubivoje Ršumović, Gradimiur Stojković, Dragomir Ćulafić, deca iz smederevskih vrtića i učenici Osnovne škole „Branislav Nušić“. Potom u podne sledi poseta pesnika Uruženju paraplegičara i Izbegličkom kampu u Radincu. U foajeu koncertne dvorane u 13 časova i 15 minuta biće predstvljane knjige Festivala i tematski broj časopisa Mons Aureus. Večeras u 19 časova i 30 minuta u Centru za kulturu biće organizovano Međunarodno pesničko veče – Meridijani. Stihove će govoriti: Kazuko Širaiši iz Japana, potom pesnici iz Francuske, Bosne i Hercegovine, Hrvatske, Rusije, Belorusije, Srbije i drugih zemalja. Večas će biti uručena i nagrada Zlatna struna. U muzičkom delu programa nastupiće solisti ansambla „Renesans“.\nSajam poljoprivrede u okviru kampanje „Prirodno iz Srbije“\nU holu Gradske uprave u 10 časova biće otvoren mini Sajam poljoprivrede u okviru kampanje „Prirodno iz Srbije“. Svoje proizvode predstaviće 24 poljoprivrednika iz smederevskog atara. Sajam će posetiti predstavnici ministar za poljoprivredu, šumarstvo i vodoprivredu, Saša Dragin.\nU Smederevu danas pretežno sunčano. Duvaće slab do umeren severozapadni vetar. Maksimalna temperatura oko 10°C. U petak sunčano i vedro, maksimalna temperatura 12°C. U subotu i nedelju delimično oblačno sa temperaturama do 13°C i 14°C. U ponedeljak pljuskovi.\nBiometeorološka prognoza za četvrtak: Vremenske prilike neće pogodovati većini hroničnih bolesnika kojima se preporučuje da smanje fizičke napore i da se pridržavaju saveta lekara. Moguće je zamaranje, a u severnim delovima zemlje i ostale meteoropatske reakcije u blažem obliku. Savetuje se adekvatno odevanje. U saobraćaju je potreban povećan oprez.\nNastavak glavnog pretresa 26. novembra\nU okviru krivičnog postupka koji se vodi pred Višim sudom u Smederevu, u takozvanoj aferi „Indeks“, zaključno sa jučerašnjim danom, ispitano je 59 optuženih za 87 krivičnih dela, saopšteno je danas Radio Smederevu. Od 21 optuženog, ispitano je 18 profesora Pravnog fakulteta u Kragujevcu i jedan profesor Pravnog fakulteta u Beogradu, što zbog krivičnog dela primanja mita, produženog dela primanja mita, što zbog krivičnog dela zloupotrebe službenog položaja. Nastavak glavnog pretresa određen je za 26. novembar, nakon čega će uslediti dokazni postupak.\nOtvaranje Smederevske pesničke jeseni 2010.\nU okviru 41-og Međunarodnog festivala poezije „Smederevska pesnička jesen“ večeras u 19 časova i 30 minuta u Centru za kulturu biće svečano otvaranje festivala. Najprestižnija nagrada Zlatni ključ biće uručena japanskoj pesnikinji Kazuko Širaiši. Govoriće japanski ambasador u Beogradu Tašio Cunozaki. Smederevsku penički jesen otvoriće pesnik Radomir Andrić. Pola sata pre toga, u holu Centra za kulturu biće otvorena izložba knjiga Japan u Srbiji. Tokom prepodneva, u smederevskoj Gimnaziji biće organizovan program Svetlost reči. To će biti susret učesnika Smederevske pesničke jeesni sa srednjoškolcima. U Malom gradu smederevske Tvrđave u podne biće priređen program Hepening s nakovnjem. Autor i izvođjač Kolja Mićević, srpski pesnik i prevodilac iz Pariza. Gost će biti Loran Soron, udaraljke. Nagrada Smederevski orfej sinoć je uručena Vladimir Pešiću za pesmu “Postoji ljubav”.\nObjavio Radio Smederevo u 09:02 0 komentara\nStipendije za siromašne učenike\nFond za siromašne učenike smederevske Gimnazije raspisao je Konkurs za dodeljivanje 10 stipendija djacima ove škole. Uz prijavu za Konkurs dostavlja se potvrda o visini primanja po članu porodice učenika. Siromašni učenici dobijaće po četiri hiljade dinara deset meseci, a Konkurs je otvoren do 28. oktobra.\nRukometaši Smedereva gostuju danas Metaloplastici, u zaostalom meču trećeg kola Super lige.\nUtakmica u Šapcu počinje u 19 časova.\nU Smederevu oblačno, povremeno sa kišom. Vetar slab, severozapadni. Maksimalna dnevna temperatura 11°C. U noći prestanak padavina i razvedravanje.\nNarednih dana pretežno sunčano.\nBiometeorološka prognoza za sredu: Prognozirane biometeorološke prilike nepovoljno će uticati na sve hronične bolesnike.Od meteoropatskih reakcija mogući su glavobolja, bolovi u mišićima i razdražljivost. Izuzetan oprez se preporučuje svim učesnicima u saobraćaju\nU Višem sudu u Smederevu nastavlja se suđenje optuženima za korupciju na Pravnom fakultetu u Kragujevcu u aferi „Indeks“. Danas je poslednji dan nastavka glavnog pretresa za oktobar, kada će biti određen termin za nastavak suđenja profesorima Pravnog fakulteta u Kragujevcu i njihovim pomagačima optuženim za primanje i davanje mita. Sudijsko veće kome predsedava sudija Slađana Bojković danas će saslušati profesora Radoja Brkovića, Radošina Boškovića i Danijelu Bošković.\nPozajmice za plaćanje grejanja\nOsim dosadašnjih benefita za redovne platiše računa za grejanje, te povoljnih uslova reprogramiranja dugova za dužnike, Javno preduzeće za stambene usluge je od ovog meseca uvelo novu povoljnost za korisnike, koji imaju nenamirena dugovanja. Potpisan je ugovor sa AIK bankom, o omogućavanju kratkoročnih, beskamatnih pozajmica za plaćanje dugovanja za isporučenu toplotnu energiju.\nU okviru 41-og Međunarodnog festivala poezije Smederevska pesnička jesen, večeras u 19 časova i 30 minuta, u Centru za kulturu je Veče orfeja. Osim uručivanja nagrade ovogodišnjem dobitniku, biće predstavljen Međunarodni festival slovenske pozije „Pevajuća pismena“ iz ruskog Tvera. Susret će voditi Vera Horvat. U muzičkom trenutku ruske narodne pesme pevaće Elena Zujeva. Učestvovaće pesnici slovenskih jezika Elena Ivanova Vorhovska, Radomir Andrić, Risto Vasilevski, Pero Kvesić i drugi.\nTakmičari Karate kluba „Lotos“ iz Smedereva danas putuju u Italiju, gde će na Svetskom prvenstvu za kadete i juniore nastupiti za reprezentaciju Srbije. Na Svetskom prvenstvu dres reprezentacije nosiće Milan Ilić, Neda Jeremić, Kristijan Ilić, Ivan Stevanović, Milina Vasić i Nemanja Krstić, dok će u okviru Svetskog kupa nastupiti Ana Bajčić i Vukašin Tomić. Svi takmičari Lotosa nastupiće u borbama pojedinačno u svojim težinskim i apsolutnim kategorijama.\nZbog izvođenja radova na redovnom održavanju autoputa E-75 Beograd-Niš i sanacije naplatnih rampi, do 26. oktobra, za saobraćaj su zatvorene rampe za isključenje vozila sa autoputa iz smera Beograd-Smederevo, kao i uključenje na naplatnoj stanici Smederevo. Auto moto savez Srbije, kao alternativni pravac, preporučuje korišćenje petlje Požarevac.\nU Smederevu danas oblačno sa kišom. Duvaće slab do umeren severozapadni vetar. Dnevna temperatura bez većeg kolebanja, oko 11°C. U noći prestanak padavina i smanjenje oblačnosti.\nBiometeorološka prognoza za utorak: Nastavak perioda nepovoljnih biometeoroloških prilika iznad našeg područja. Oprez se savetuje cerebrovaskularnim i srčanim bolesnicima, a naročito osobama sa povišenim pritiskom. Od meteoropatskih reakcija mogući su poremećaji sna. Neophodna je maksimalna pažnja u saobraćaju.\nPotpredsednik Samostalnog sindikata Srbije, Vlada Andrić, na današnjem sastanku sa rukovodstvom Samostalnog sindikata Smedereva i sindikalnim poverencima sa teritorije Podunavskog i Braničevskog okruga, najavio je organizovanje referenduma za obaranje Zakona o penzijsko-invalidskom osiguranju, koji je izrađen na osnovu zahteva MMF-a. Samostalni sindikat će, u saradnji sa građanima i ostalim sindikatima, od 26-og oktobra do 1-og novembra, sprovesti akciju prikupljanja potpisa za povlačenje ovog zakona iz skupštinske procedure. Osnovni zahtev Samostalnog sindikata je da se u Zakon o penzijsko-invalidskom osiguranju ugradi zaštitna klauzula, kojom se predviđa da prosečna penzija u Srbiji ne može biti niža od 60 odsto prosečne zarade.\nMeđunarodni festival pozije „Smederevska pesnička jesen“\nOtvaranjem Desetog sajma poezije, u smederevskoj Narodnoj biblioteci večeras u 19 časova biće otvoren 41-i Međunarodni festival pozije „Smederevska pesnička jesen“. Nagradu za najbolju knjigu poezije „Venac tvorcu“ dobiće pesnik Obren Ristić. O knjizi će govoriti Srba Ignjatović, predsednik Udruženja književnika Srbije.\nRukometaši Smedereva poraženi su u Novom Sadu, od Vojvodine , sa 24:21. U sredu gostuju Metaloplastici.\nKošarkaši Smedereva u trećem kolu Prve B lige, savladali su kragujevački Student sa 78:73. U sledećem kolu gostuju beogradskom Viva Basketu.\nU petom kolu državnog šampionata, kuglaši Smedereva poraženi su od Rudara iz Kostolca, sa 6:2.\nPotpredsednik Samostalnog sindikata Srbije, Vladimir Andrić, dolazi danas u Smederevo gde će govoriti o organizovanju referenduma za obaranje predloga Zakona o penzijsko invalidskom osiguranju, koji je izrađen na osnovu zahteva MMF-a. Skup počinje u 10 sati, a prisustvovaće rukovodstvo Samostalnog sindikata u Smederevu i predsednici najvećih sindikalnih organizacija u gradu (Ju-es-stil Srbija, Zdravstveni centar Sveti Luka, Osnovni (Viši) sud i drugi).\nPoseta uzgajivačima „lipske ovce“\nU okviru akcije „Prirodno iz Srbije“, predstavnici Ministratsva poljoprivrede i lokalne samouprave posetiće danas uzgajivače lipske ovce u Lipama, Sašu Filipovića i Pericu Đorđevića. Nakon posete proizvođačima ove autohtone sorte ovaca, u 10 časova i 30 minuta na centralnom trgu u Smederevu, biće organizovan susret sa učenicima. Reč je o najaveljnoj izložbi radova na zadatu temu „Prirodno iz Srbije“.\nCene žitarica se stabilizuju\nCene žitarica na našem tržištu polako se stabilizuju i to na vrednostima koje su u proseku duplo veće nego u istom periodu prošle godine, izjavio je za program Radio Smedereva, Žarko Galetin, direktor Produktne berze u Novom Sadu. Kukuruzom se prošle nedelje trgovalo po prosečnoj ceni od 15,87 dinara za kilogram. Pšenica je posle ovogodišnje žetve mnogo traženija roba nego što je bila prethodne godine. Cena se prethodne nedelje kretala u granicama između 19 i 19,50 dinara za kilogram bez PDV-a.\nNa prostorijama Demokratske stranke u Smederevu nepoznate osobe proteklog vikenda kamenicama su razbile stakla na ulaznim vratima, rečeno je na konferenciji za novinare. Rukovodstvo Okružnog odbora stranke oštro je osudilo taj, kako su rekli „vandalski čin“, napominjući da su to verovatno uradili njihovi oponenti, „ljubomorni na uspehe Demokratske stranke“, koja je na vlasti u Smederevu. Policija i istražni organi izvršili su uviđaj i za počiniocima se traga.\nU Smederevu danas umereno oblačno. Duvaće slab do umeren severoistočni vetar. Maksimalna temperatura 15°C. U noći će početi da pada kiša.\nBiometeorološka prognoza za ponedeljak: Prognozirana biometeorološka situacija će biti relativno nepovoljna za većinu hroničnih bolesnika. Oprez se savetuje srčanim i cerebrovaskularnim bolesnicima. Kod osetljivih osoba su mogući bolovi u mišićima i glavobolja. Svim učesnicima u saobraćaju se savetuje povećana pažnja.\nPrognoza UV indeksa za ponedeljak: 0 – 2, niska\nDan oslobođenja Smedereva u Prvom i Drugom Svetskom ratu\nGradska uprava Smederevo u subotu će obeležiti Dan oslobođenja grada u Prvom i Drugom Svetskom ratu. U 11 sati i 30 minuta predviđeno je polaganje venaca na spomenike palim borcima – na Spomenik Tri heroja, Spomenik borcima iz Prvog svetskog rata i Spomenik žrtvama NATO agresije. Za 12 časova zakazana je Svečana akademija u Koncertnoj sali Centra za kulturu.\nObjavio Radio Smederevo u 12:45 0 komentara\nMaturirali pre 55 godina\nU Plavoj sali Gradske uprave Smederevo u subotu će biti organizovan prijem za maturante smederevske tada osmogodišnje Gimnazije, generacija 1947/1955. godine. Prijem je zakazan za 10 časova.\nFudbaleri Smedereva gostuju danas Partizanu, u meču 8-og kola državnog šampionata. Utakmica na stadionu u Humskoj počinje u 18 časova.\nU osmini finala Kupa Srbije, fudbaleri Smedereva igraće protiv Teleoptika, člana Prve lige, odlučeno je danas žrebom. Utakmica se igra 27.oktobra u Smederevu.\nKošarkaši Smedereva ugostiće u subotu kragujevački Student, u trećem kolu Prve B lige. Utakmica u Dvorani Smederevo igra se od 16 časova.\nU okviru 5-og kola Super lige, rukometaši Smedereva u nedelju gostuju Vojvodini. Susret je na programu od 18 časova, u maloj Dvorani SPENS-a.\nKuglaši Smedereva dočekuju u nedelju Rudar iz Kostolca, u 5-om kolu Prve lige - grupa "Centar". Meč na Adi Ciganliji zakazan je za 11 časova.\nZavršena sezona odbrane od grada\nDanas je završena sezona odbrane od grada. Na području Smedereva ove godine pričinjena je šteta od oko 220 miliona dinara, saopštio je direktor Fonda za razvoj poljoprivrede Jovica Vujović. Strelci protivgradne zaštite delovali su 6 puta i pritom ispalili 59 raketa, od kojih nijedna nije bila neispravna. Grad Smederevo je odbranu od grada subvencionisao sa ukupno milion 800 hiljada dinara.\nZadružni savez za Braničevski i Podunavski okrug organizovaće danas u 12 časova konferenciju za novinare, povodom prijavljivanja proizvođača za 9-ti Regionalni sabor zadrugara - poljoprivrednika rekordera, koji će biti održan početkom sledeće godine. Zainteresovani poljoprivrednici mogu da podnesu prijavu matičnoj zadruzi, koja će predlog proslediti Zadružnom savezu.\nObjavio Radio Smederevo u 09:30 0 komentara\nPodbačaj u rodu jabuke\nVremenske prilike u prethodnom periodu omogućile su intenzivniju berbu jabuke, koja je posle breskve, najzastupljenija kultura na ovim terenima. Prema poslednjim podacima sa terena, podbačaj u rodu jabuke ove godine iznosi oko 30 odsto, izjavio je za program Radio Smedereva, Boban Marković, stručnjak za voćarstvo iz Poljoprivredne službe u Kolarima. On dodaje da bi proizvođači u narednom periodu trebalo da se obezbede potrebnim đubrivima, jer se očekuje korekcija cene ovih inputa.\nFond za razvoj poljoprivrede grada Smedereva najkasnije za desetak dana počeće sa kreditiranjem prizvođača. Prema rečima direktora Fonda, Jovice Vujovića, čeka se odobrenje Ministarstva poljoprivrede, koje bi trebalo da stigne u toku sledeće nedelje. Minimalni iznos kredita biće 5, a maksimalan 10 hiljada evra, s tim što sredstva ne mogu da se koriste za zakup ili kupovinu zemljišta. Za kreditiranje poljoprivrednih proizvođača zainteresovane su Komercijalna, Pro kredit i Agro banka, a u opticaju je i Aik banka, rekao je Vujović.\nObjavio Radio Smederevo u 09:29 0 komentara\nU Plenumskoj sali Gradske uprave Smederevo danas će biti održan sastanak sa strelcima protivgradne zaštite. Sastanak je zakazan za 9 časova.\nDanas se na Beogradskom sajmu završava 7. Međunarodni sajam zaštite životne sredine i lokalne samouprave, na kojem je svoj štand imala Kompanija Ju-es-stil Srbija. Ljubica Drejk generalna menadžerka sektora Zaštita životne sredine u kompaniji Ju-es-stil Srbija rekla je povodom četvrtog učešća kompanije na Sajmu ekologije i energetike u Beogradu, da je cilj kompanije da pokaže rezultate koje je postigla kapitalnim investicijama i ulaganjima u sisteme za zaštitu životne sredine. „Drago nam je da su naš stand posetili gradonačelnik Grada Smedereva, Predrag Umičević, kao i predsednik MZ Radinac, Milovan Kostić što pokazuje našu blisku saradnju sa lokalnom zajednicom i sa našim prvim komšijama. Takođe, naš štand je posetio i ministar energetike Petar Škundrić, kome su predstavljena naša dostignuća i rezultati koje smo postigli na polju zaštite životne sredine“, rekla je gospođa Drejk i naglasila: „Ju-es-stil Srbija je društveno odgovorna kompanija, čiji su najvažniji poslovni vodiči bezbednost na radu i zaštita životne sredine. Hoćemo da pokažemo da smo lider u ovoj oblasti i da ćemo kontinualnim poboljšanjem nastaviti sa ulaganjem u životnu sredinu“, rekla je Ljubica Drejk.\nU Zdravstvenom centru Sveti Luka danas je počela vakcinacija protiv sezonskog gripa. Vakcina će se davati osobama starijim od 65 godina, kao i licima sa srčanim i malignim oboljenjima,oboljenjima disajnih puteva, bubrežnih i šećernih bolesti, kao i štićenicima i osoblju Doma za stare i zdravsvenim radnicima. Vakcinisanje će se obavljati do 13 časova u Službi za higijensko-epidemiološku zaštitu i Domu zdravlja.\nPočela grejna sezona u Smederevu\nDanas je počela grejna sezona u Smederevu. Predstavnici Javnog preduzeća za stambene usluge i toplifikaciju potpisali su u ponedeljak ugovor o isporuci prvih 250 tona mazuta, što će biti dovoljno za stabilno snabdevanje toplotnom energijom do polovine novembra, izjavio je za Radio Smederevo, direktor ovog preduzeća, Slaviša Stošić. Najveći problem i dalje predstavljaju dugovanja građana i privrede, koja iznose više od 90 miliona dinara i znatno pooštreni uslovi plaćanja mazuta od strane Naftne industrije Srbije.\nU Smederevu danas umereno oblačno sa sunčanim intervalima. Vetar slab, severozapadni. Maksimalna temperatura 14°C. Kasnije večeras moguća kiša. Do utorka kišovito sa temperaturama od 12 do 17 stepeni.\nBiometeorološka prognoza za petak: Očekivane biometeorološke prilike će biti povoljnije, ali se izvestan oprez savetuje kardio i cerebrovaskularnim bolesnicima. Savetuje se i adekvatno odevanje u skladu sa očekivanim dnevnim temperaturama. Moguća je glavobolja kod osetljivih osoba, a u centralnim i južnim delovima zemlje i uobičajene meteoropatske reakcije u blažem obliku.\n„Moji anagrami na FB“\nU okviru književnog četvrtka, na Pozajmnom odeljenju smederevske Narodne biblioteke, danas u 19 časova, biće predstavljena knjiga Radeta Jovanovića „Moji anagrami na fejsbuku“. Učestvuju Slobodan Lazarević, predsednik Enigmatskog saveza Srbije, Radojica Jovičić, predsednik Udruženja enigmata „Vuk Karadžić“ iz Beograda, direktor Biblioteke Dragan Mrdaković, Karlo Vereb, recenzent, dobitnici nagrada u rešavanju anagrama i autor. Medijator je Gorjana Vujanović.\n„Borba protiv trgovine ljudima“\nU velikoj sali smederevskog Centra za kulturu, danas u 18 časova, biće održana javna tribina na temu „Borba protiv trgovine ljudima“. Povod za organizovanje tribine je mesec borbe protiv trgovine ljudima u Republici Srbiji, kao i evropski dan borbe protiv trgovine ljudima - 18. oktobar. Tribinu će voditi policijski službenici Policijske uprave u Smederevu i radnici Centra za socijalni rad, a prisustvovaće i učenici Srednje stručne škole „Despot Đurađ“ i Ekonomsko-trgovinske škole, kao i Osnovnih škola „Branko Radičević“, „Jovan Jovanović Zmaj“ i „Doktor Jovan Cvijić“ iz Smedereva.\nSaopštenje Osnovnog suda u Smederevu\nOsnovni sud u Smederevu saopštio je danas u kojim sudskim postupcima i sudskim odeljenjima će se rad odvijati bez prekida, u skladu sa aktuelnom obustavom rada zaposlenih u sudskoj administraciji. Minimum procesa rada obuhvatiće rad u hitnim predmetima poput pritvora, krivičnih postupaka u kojima se maloletna lica pojavljuju u svojstvu oštećenih, privremenih mera, izvršenja. Takođe će se raditi bračni i porodični sporovi koji se smatraju hitnim po odredbama Porodičnog zakona Republike Srebije, zatim smetanje državine, izdržavanje maloletne dece i radni sporovi. Od ostalih poslova obavljaće se prijem pošte i overa rukopisa, prepisa i isprava koje ne trpe odlaganje, navodi se u današnjem saopštenju Osnovnog suda u Smederevu.\nPoseta Kolektivnom centru ORA u Radincu\nČlan Parlamenta Evropske Unije Debore Serracchiani, danas u 10 časova, posetiće Kolektivni centar ORA u Radincu. Poseta se realizuje u okviru programa Udruženja trenera u vezi sa obukom dece, a domaćini su članovi Gradskog veća doktor Vesna Jeremić Dragojević i Nenad Maksić.\nZbog radova u trafo stanici, od 9 do 14 časova, bez električne energije ostaće potrošači u centru Osipaonice, a od 10 do 14 sati, potrošači u Železničkoj i sporednim ulicama oko Ishrane. Zbog radova na zameni brojila, od 9 i 30 do 14 časova, bez struje će biti građani u Petrijevskoj dolini. Zbog radova na dalekovodu, do 12 sati i 30 minuta biće potrošači u Vrbovcu, od 13 do 15 u Binovcu, Suvodolu i Drugovcu i od 15 do 17 i 30 časova, potrošači u Živkovcu i Malom Orašju, saopštio je dežurni dispečer u smederevskoj Elektromoravi.\nU Smederevu oblačno, povremeno sa kišom. Duvaće slab do umeren severoistočni vetar. Dnevna temperatura bez većeg kolebanja, oko 12°C. Uveče prestanak padavina, u noći smanjenje oblačnosti.\nBiometeorološka prognoza za četvrtak: Vremenske prilike će imati relativno nepovoljan uticaj na hronične bolesnike.Posebno se oprez savetuje cerebrovaskularnim i srčanim bolesnicima kao i astmatičarima. Preporučuje se adekvatno odevanje. Kod meteoropata se očekuju reumatski bolovi i glavobolja. Neophodna je maksimalna pažnja u saobraćaju.\nZbog izvođenja radova na pojačanom održavanju Ulice Narodnog fronta i rekonstrukciji raskrsnice ulica Narodnog fronta, Majke Jugovića, Srbine i Goričke, od 15. oktobra do 15. decembra ove godine, doći će do izmene režima saobraćaja. U potpunosti će biti zatvorena Ulica Narodnog fronta, dok će pomenuta raskrsnica biti obustavljena za saobraćaj, osim iz pravca Ulice Majke Jugovića ka Goričkoj i obrnuto, gde će se saobraćaj povremeno odvijati uz obezbeđenje tehničkih uslova. Vozači bi trebalo da koriste alternativne pravce i to: Tanaska Rajića –Abelova – Fočanska - Knez Mihajlova i Vojvode Mladena – Izletnička – Karađorđeva, najavili su iz Direkcije za izgradnju grada. Tokom izvođenja radova, ulice Majke Jugovića, Srbina, Slovenska i Gorička u delu do Ulice Tanaska Rajića funkcionisaće kao dvosmerne saobraćajnice sa slepim završetkom.\nObjavio Radio Smederevo u 11:26 0 komentara\nU Smederevu će danas biti uručeni paketi građevinskog materijala izbeglim i raseljenim licima, u vrednosti od po četiri hiljade evra, za 15 porodica sa Kosova i Metohije koje su već započele gradnju vlastitih kuća. Reč je o projektu „Podrška izbeglim raseljenim licima u Republici Srbiji“, koji finansira Evropska unija a sprovodi nemačka nevladina humanitarna organizacija ASB (Arbeiter-Samariter-Bund) u saradnji sa Komesarijatom za izbeglice, UNHCR-om i gradskim vlastima. Ukupna vrednost projekta koji u Srbiji sprovodi ASB je milion i 20 hiljada (1.020.000) evra, a vrednost 15 paketa građevinskog materijala koji će korisnicima biti uručeni je 60 hiljada evra. Evropska unija je u proteklih godinu dana u Smederevu podelila 16 grantova za istu populaciju.\nKarcinom grla na petom mestu\nU svetu se godišnje dijagnostikuje oko pola miliona novoobolelih od karcinoma grla, a oko 300 hiljada umre od ove teške bolesti. Rak grla se kod nas nalazi na petom mestu po broju obolelih od malignih bolesti. Veliki problem jeste taj što se pacijenti kasno jave, kada je bolest u poodmakloj fazi, rekla je juče u Smederevu doktor Nataša Jovanović-Korda, radiolog na Institutu za onkologiju i radiologiju Srbije u Beogradu. Društvo Srbije za borbu protiv raka radi na prevenciji, a značajni faktori rizika jesu duvan i alkohol.\nKolektivni ugovor u smederevskom Zdravstvenom centru „Sveti Luka“\nU smederevskom Zdravstvenom centru „Sveti Luka“ još uvek nije potpisan Kolektivni ugovor kod poslodavca, iako su ministar zdravlja Srbije Tomica Milosavljević i predstavnici reprezentativnih sindikata u zdravstvu potpisali Granski kolektivni ugovor. Reprezentativni sindikati u Zdravstvenom centru „Sveti Luka“ očekuju da bi pregovori sa poslodavcem trebalo da počnu krajem oktobra i da početkom decembra bude potpisan Kolektivni ugovor kod poslodavca. Ukoliko ne bude tako, najavili su obustavu rada.\nOprema za laparoskopske intervencije\nNa Hirurškom odeljenju smederevske Opšte bolnice nabavljeni su delovi za popravku stare opreme za laparoskopske intervencije. Takođe, primarijus doktor Dragana Aleksić-Milovanović, direktor Zdravstvenog centra „Sveti Luka“ najavila je da će do kraja ove ili početkom sledeće godine biti kupljena nova najsavremenija oprema za laparoskopsku hirurgiju, koja će omogućavati video dijagnostiku organa za varenje.\nSmederevska Narodna biblioteka do sada je učlanila skoro šest hiljada korisnika, a do kraja godine taj broj iznosiće oko sedam hiljada, što se uklapa u biblitečke standarde prema broju stanovnika. U toku je akcija upisa srednjoškolaca po cenama koje su upola niže od punog iznosa članarine. U toku je upis đaka prvaka i predškolaca koji pohađaju ustanovu „Naša radost“.\nMiloje Mića Orlović pred mikrofon je stao još kao student u Radiju Studentski grad. Na programu Radio Beograda oglasio se 15. oktobra 1957. godine. Kad neko i nakon više od pola veka ima svekolike snage da i dalje radi, a mi kao retko ko počastvovani da tome budemo svedoci, onda nije neobično da se osećamo uzvišeno što nagrada za životno delo, a za doprinos razvoju kulture govora na elektronskim medijima iz Fonda „Branislav Mane Šakić“ ove godine pripada Mići Orloviću, napisao je u obrazloženju žirija Stevo Obrić, prošlogodišnji dobitnik ove nagrade. Nagrada „Branislav Mane Šakić“ Mići Orloviću biće uručena u Radio Smederevu 16. oktobra u podne.\nVoda za piće u Smederevu je ispravna. Naš grad se snabdeva vodom iz Šalinačkog izvorišta, podzemnih voda koje su iz moravskog sliva, rekao je za Radio Smederevo Vladimir Krstin, direktor smederevskog Vodovoda. Voda iz gradskog vodovoda nema dodira sa vodom Dunava.\nDanas će početi tople probe, tačnije isprobavanje kotlarnica i sistema za centralno grejanje, najavili su iz Javnog stambenog preduzeća. Grejna sezona započinje 15. oktobra. Za sada je obezbeđeno 130 tona mazuta, što je dovoljno za 10-ak dana.\nPolicija u Smederevu uhapsila je Slavišu Sretenovića, zvanog „Šonka“ (28) i Predraga Glišića, zvanog „Peca“ (19), iz Radinca, zbog osnovane sumnje da su izvršili krivična dela razbojništvo u pokušaju i teška krađa. Sretenović je 8. oktobra ove godine, oko 20 sati, pokušao da izvrši razbojništvo nad starijom ženom, za koju je znao da živi sama, tako što je lupao na vrata njene kuće, dok je Glišić čekao ispred dvorišta. Kada je žena otvorila, tražio joj je novac i više puta udario u predelu glave i tela, od čega je pala na pod, nakon čega su obojica pobegli. Tešku krađu je izvršio sutradan, tako što je provalio u kuću u svom komšiluku, iz koje je ukrao unikatne pozlaćene noževe. Glišić je 10. oktobra izvršio tešku krađu, tako što je provalio u kuću u u Radincu, iz koje je odneo muzičku liniju, koju je, bez zvučnika, prodao nepoznatom licu. Osumnjičeni su priznali izvršenje krivičnih dela, nakon čega je Sretenović, uz krivičnu prijavu, predat istražnom sudiji Osnovnog suda u Smederevu na dalju nadležnost, dok je protiv Glišića podneta krivična prijava u redovnom postupku, saopsstila je smederevska policija.\nU Smederevu pretežno oblačno, posle podne sa kišom. Vetar slab, severoistočni. Maksimalna dnevna temperatura 16°C.\nU četvrtak oblačno, povremeno sa kišom. Posle podne prestanak padavina, uveče razvedravanje. U petak pretežno sunčano, u noći naoblačenje. U subotu oblačno, povremeno sa kišom.\nBiometeorološka prognoza za sredu: Očekuje se pogoršanje biometeoroloških prilika. U severnom delu zemlje se astmatičarima i srčanim bolesnicima posebno u jutarnjim i prepodnevnim satima preporučuje pridržavanje saveta lekara. U ostalom delu se hroničnim bolesnicima preporučuje i ograničenje fizičkih napora. Mogući su glavobolja, reumatski bolovi i nervoza. U saobraćaju je potrebno povećanje opreznosti.\nSocijalistička partija Srbije danas slavi 20 godina rada. Gradski odbor SPS-a u Smederevu će od 18 časova u svojim prostorijama održati svečanu sednicu, na kojoj će, pored ostalog, biti predstavljen novi statut stranke. O statutarnim dokumentima govoriće profesor doktor Milan Jovanović, predsednik Političkog saveta Socijalističke partije Srbije.\nU smederevskom Zdravstvenom centru „Sveti Luka“ danas u 12 časova i 30 minuta, predavanje o karcinomu grla održaće doktor Nataša Jovanović, sa Instituta za onkologiju i radiologiju Srbije. Organizator predavanja je Gradski odbor Društva Srbije za borbu protiv raka u Smederevu.\nProdajna izložba u Vinskom gradu\nUmetnički klub Raskovnik iz Smedereva, pod pokroviteljstvom Gradske uprave, SD-Lajf kompani i Intermedija centra, organizovaće danas prodajnu izložbu slika, nakita od srebra, satova i drugih proizvoda svoje kreativne radionice. Svečano otvaranje izložbe je u 12 sati u Vinskom gradu.\nStudija izvodljivosti izgradnje IZS\nStudija izvodljivosti izgradnje Industrijske zone Smederevo, biće predstavljena danas u Plavoj Sali Gradske uprave, sa početkom u 12 časova. Prezentaciju organizuje grad Smederevo u saradnji sa USAID/MEGA Programom - donatorom Studije i Konzorcijumom koji je izradio Studiju izvodljivosti.\nZaposleni u Osnovnom, Višem sudu i Tužilaštvu u Smederevu od danas su u generalnom štrajku, uz poštovanje minimuma procesa rada, izjavio je za Radio Smederevo, Petar Ćurčić, predsednik Okružnog odbora Sindikata pravosuđa u Smederevu. Ćurčić je takođe rekao da će stranke biti informisane o odlaganju ročišta koja nisu obuhvaćena minimumom procesa rada i da će se od danas overavati samo hipoteke, založne izjave i isprave neophodne za odlazak u inostranstvo.\nDanas odluka o generalnoj obustavi rada\nU Višem u sudu u Smederevu u 8 časova biće održan još jedan sastanak zaposlenih na kojem bi trebalo da bude doneta odluka da li će doći do generalne obustave rada, uz poštovanje minimuma procesa rada. Kako je za Radio Smederevo izjavio predsednik sindikata u Višem sudu Srđan Petković, zaposleni podržavaju stav republičkog odbora Sindikata da se stupi u generalni štrajk, zato što nadležno ministarstvo nije prihvatilo predlog da se ujednače osnovice za obračun zarada pravosudne administracije i nosilaca pravosudnih funkcija u iznosu od 28 hiljada dinara.\nPre podne pretežno sunčano, posle podne umereno oblačno. Vetar slab, istočni. Minimalna temperatura 7°C, maksimalna temperatura 18°C.\nU sredu i četvrtak oblačno, povremeno sa slabom kišom. U četvrak posle podne prestanak padavina i razvedravanje. U petak pretežno sunčano.\nBiometeorološka prognoza za Srbiju za utorak: Vremenski uslovi mogu izazvati tegobe kod većine hronično obolelih osoba. Naročito se preporučuje astmatičarima i kardiovaskularnim bolesnicima da poštuju savete lekara.Mogući su glavobolja, reumatski bolovi i nervoza. Preporučuje se oprez u saobraćaju.\n„Skriveno blago biblioteka Srbije“\nU smederevskom Muzeju večeras u 19 časova biće otvorena izložba „Skriveno blago biblioteka Srbije: najdragoceniji eksponati iz zavičajnih zbirki javnih biblioteka u Srbiji“. Ovom izložbom prvi put će biti prikazan deo značajnog zavičajnog nasleđa. Smederevska Biblioteka izložiće istorijski roman „Đurađ Branković“, Jakova Ignjatovića – štampan 1859. godine na crkveno-slovenskom jeziku. Postavku će otvoriti Sreten Ugričić, upravnik Narodne biblioteke Srbije.\nNastavak kampanje „Prirodno iz Srbije“ u Saraorcima\nU okviru kampanje „Prirodno iz Srbije“, ministar poljoprivrede, šumarstva i vodoprivrede, Saša Dragin, posetio je danas „Zelenu baštu“ u Saraorcima. U povratku je posetio etno kuću u porti saraoračke crkve, gde je Aktiv žena Sveti Trifun, pripremao ajvar. Projekat „Prirodno iz Srbije“ startovao je u Smederevu pre dve nedelje. Tada je ministar Dragin najavio da će svake srede na štandu u zgradi Medicine rada, od 10 do 12 časova, biti organizovanja predavanja o bezbednosti hrane, uredbama i subvencijama resornog ministarstva. Na sva pitanja odgovaraće poljoprivredni inspektor, Mićo Bogojević, kao i drugi predstavnici Ministarstva poljoprivrede.\nObjavio Radio Smederevo u 13:35 0 komentara\nProtest i u smederevskim sudovima\nPredstavnici Sindikata zaposlenih u pravosudnim organima Srbije i Ministarstva pravde nisu postigli dogovor o prekidu štrajka sudske administracije, pa bi od danas na nivou cele Srbije trebalo da se sprovodi odluka Republičkog odbora Sindikata o stupanju u generalni štrajk. U Osnovnom i Višem sudu u Smederevu danas je ponovo održan jednočasovni protest, a u toku dana biće odlučeno da li će se od sutra sprovoditi generalna obustava rada, uz poštovanje minimuma procesa rada. Zahteva se ujednačavanje osnovica za obračun zarada pravosudne administracije i nosilaca pravosudnih funkcija u iznosu od 28 hiljada dinara.\nObjavio Radio Smederevo u 13:34 0 komentara\nRukometaši Smedereva poraženi su na svom terenu od Planinke iz Kuršumlije rezultatom 31:24, u meču 4. kola Super lige. U sledećem kolu Smederevci gostuju Vojvodini.\nU okviru 2. kola Prve B lige, košarkaši Smedereva izgubili su juče u Čačku od domaće Mladosti sa 81:77. Naredne subote smederevski B ligaš dočekuje kragujevački Student.\nTokom dana sunčano. Vetar slab, promenljivog pravca. Maksimalna dnevna temperatura 15°C.\nU utorak umereno oblačno. U sredu i četvrtak pretežno oblačno, u četvrtak posle podne smanjenje oblačnosti.\nBiometeorološka prognoza za ponedeljak: Zadržava se relativno povoljan uticaj biometeoroloških prilika. Hroničnim bolesnicima se skreće pažnja na hladno jutro kada im se savetuje oprez i adekvatno odevanje, a tokom dana da smanje aktivnosti i redovno sprovode terapiju. Glavobolja i bolovi u kostima i zglobovima su mogući kao meteoropatske reakcije.\nStipendije USS najboljim studentima\nMetju Perkins (Matthew B. Perkins), generalni direktor kompanije Ju-es-stil Srbija (U. S. Steel Serbia) danas je u Univerzitetskoj biblioteci „Svetozar Marković“ u Beogradu svečano uručio šest stipendija četvrtoj generaciji studenata iz programa „U. S. Steel Serbia - Sinovi i ćerke“. Stipendije su dobili redovni studenti državnih fakulteta Univerziteta u Beogradu, Novom Sadu i Nišu, čiji bar jedan roditelj radi u kompaniji U. S. Steel Serbia u Smederevu, Kučevu ili Šapcu, a iznos stipendije po studentu je 1.000 EUR. Ovogodišnji dobitnici stipendije kompanije U. S. Steel Serbia „Sinovi i ćerke“ su: Ana Novaković, Jovan Fodor, Marija Joković i Igor Osmokrović iz Smedereva, Sandra Cerovac iz Šapca i Marija Milošević iz Kučeva.\nSuđenje Terziću odloženo za 12. novembar\nGlavni pretres u postupku protiv optuženog Radeta Terzića, bivšeg beogradskog okružnog javnog tužioca, odložen je za 12. novembar, zbog potrebe izvođenja preostalih dokaza. Postupak protiv Terzića, u Osnovnom sudu u Smederevu, vodi se za produženo krivično delo zloupotrebe službenog položaja, zato što je u više navrata 2001. i 2002. godine, usmeno naložio da se Dušanu Spasojeviću i Miletu Lukoviću ukine pritvor i odustane od krivičnog gonjenja bez zakonskog osnova i na taj način im omogućio da izbegnu krivičnu odgovornost.\nObjavio Radio Smederevo u 14:54 0 komentara\nKazuko Širaiši ovogodišnji dobitnik Zlatnog ključa\nOvogodišnji 41. Međunarodni festival poezije „Smederevska pesnička jesen“ biće održan od 18. do 22. oktobra. Najprestižniju nagradu „Zlatni ključ“ dobila je japanska pesnikinja Kazuko Širaiši. Nagrada za dečju poeziju „Zlatni ključić“ pripala je Lazi Laziću, autoru više knjiga poezije i proze za decu. Nagradu „Zmaj Ognjeni Vuk“ dobiće Obren Ristić za pesničku knjigu „Venac tvorcu“. Smederevska pesnička jesen počeće 18. oktobra otvaranjem Sajma poezije u smederevskoj Narodnoj biblioteci.\nObjavio Radio Smederevo u 14:09 0 komentara\nRukometaši Smedereva ugostiće u subotu Planinku iz Kuršumlije, u meču 4-og kola Super lige. Utakmica u Dvorani Smederevo počinje u 19 časova.\nU okviru drugog kola Prve B lige, košarkaši Smedereva u nedelju gostuju čačanskoj Mladosti. Susret je zakazan za 12 časova.\nU Osnovnom sudu u Smederevu nastavlja se suđenje Radetu Terziću, bivšem beogradskom okružnom javnom tužiocu. Postupak protiv Terzića vodi se za produženo krivično delo zloupotreba službenog položaja, zato što je u više navrata 2001-ve i 2002-ge godine, usmeno naložio da se pripadnicima zemunskog kriminalnog klana ukine pritvor i odustane od krivičnog gonjenja bez zakonskog osnova. Na taj način je omogućio Dušanu Spasojeviću i Miletu Lukoviću da izbegnu krivičnu odgovornost. U sadašnjem toku postupka aktuelno je izvođenje dokaza saslušanjem svedoka, Dušana Simića, Biljane Radovanović i Mirjane Zlatić i uvidom u spise predmeta po predlogu odbrane. Glavni pretres je zakazan za danas u 11 časova.\nUručenje stipendija najboljim studentima\nKompanija Ju-es-stil Srbija, na svečanoj ceremoniji u Univerzitetskoj biblioteci „Svetozar Marković“ u Beogradu, uručiće danas stipendije „Sinovi i ćerke Ju-es-stil Srbija“. Ovom prilikom, biće uručeno šest stipendija najboljim studentima, deci zaposlenih u kompaniji, koji se školuju na nekom od državnih univerziteta u Srbiji.\nDonacija Fakultetu tehničkih nauka u Novom Sadu\nKompanija Messer Tehnogas juče je svečano uručila donaciju Katedri za sečenje i zavarivanje na Fakultetu tehničkih nauka u Novom Sadu u vidu opreme za razvod tehničkih gasova u Laboratoriji za tehnologiju zavarivanja. Messer Tehnogas ovim nastavlja dugoročnu saradnju sa institucijama za obrazovanje profila proizvodnog mašinstva, naročito tehnologije spajanja, jer su kadrovi iz ovih oblasti deficitarni, a neophodni za industriju Srbije. Pored četiri postrojenja za razlaganje vazduha u Smederevu, Boru i Nikšiću, postrojenja za proizvodnju vodonika, nekoliko generatora azota, pogona za proizvodnju acetilena i punionica gasova, Messer Tehnogas raspolaže i sopstvenim službama inženjeringa, održavanja i servisa i stručnjacima u ovim oblastima, garantujući svojim kupcima tehničku i logističku podršku 24 sata dnevno.\nCene žive stoke nepromenjene\nCene žive stoke na pijaci na Vučačkom putu nepromenjene su u odnosu na prošlu nedelju. Prasad su u četvrtak u Smederevu vredela 140 i 150 dinara, dok su nešto niže cene na pijacama u okruženju - u Selevcu 120, u Osipaonici 130 i u Požarevcu 120 do 140 dinara za kilogram. Jagnjad su se na smederevskoj pijaci prodavala za 200 i 210 dinara, šilježad za 150 do 170 dinara, a ovce za 130 dinara. Tovljenici u klasi koštali su 140 i 150 dinara po kilogramu.\nZa devet meseci ove godine smederevska Narodna biblioteka nabavila je oko pet hiljada knjiga. To su aktuelna književna dela koja članovi najčešće čitaju. Od Službenog glasnika kupljene su knjige u vrednosti od 200 hiljada dinara, a mnogi naslovi su nabavljeni zahvaljujući donacijama po raznim osnovama, poput nedavne od izdavača koji su prodavali knjige na Smederevskoj jeseni. Značajni su i pokloni građana Smedereva.\nNa današnji dan 1864. godine u Beogradu je rođen srpski pisac Branislav Nušić kao Alkibijad Nuša u cincarskoj porodici Đorđa i Ljubice Nuše. Njegov otac je bio ugledni trgovac žitom, ali je ubrzo posle Nušićevog rođenja izgubio bogatstvo. Porodica se preselila u Smederevo, gde je Nušić proveo svoje detinjstvo i pohađao osnovnu školu i prve dve godine gimnazije. Festival „Nušićevi dani“ pokrenut je 1984. godine u Smederevu, s ciljem popularizacije velikog komediografskog dela Branislava Nušića. Aktuelizovanje Nušića u našem vremenu ostvareno je, pre svega, pozorišnim predstavama, naučnim skupovima, tribinama, izložbama, izdavačkom delatnošću, specijalizovanim dečijim programima i uvođenjem nagrade za životno delo glumcu – komičaru.\nPre podne oblačno, posle podne razvedravanje. Vetar slab, promenljivog pravca. Maksimalna dnevna temperatura 14°C.\nU subotu posle vrlo hladnog jutra, tokom dana pretežno sunčano. U nedelju pre podne umereno oblačno, posle podne sunčano. U ponedeljak pretežno sunčano.\nBiometeorološka prognoza za petak: Biometeorološke prilike su relativno povoljne, ali termički uslovi i dalje zahtevaju oprez kod srčanih i cerebro-vaskularnih bolesnika. Mogući su glavobolja i vrtoglavica. Preporučuje se adekvatno odevanje, naročito u jutarnjim časovima, kao i dodatna pažnja u saobraćaju.\nAktuelni radovi u poljoprivredi\nNajavljene padavine na kratko su prekinule radove u polju, ali je kiša i pogodovala pripremi zemljišta za jesenju setvu. Žetva suncokreta završena je na području Smedereva, dok su još uvek aktuelni radovi oko soje i berbe kukuruza. Prema podacima sa terena, žetva soje je realizovana na oko 60 odsto površina, a kukuruza do 35 procenata, izjavio je za Radio Smederevo, stručnjak za ratarstvo u Poljoprivrednoj službi u Kolarima, Goran Pavlović.\nDo kraja građevinske sezone..\nNajvažniji posao koji će do kraja građevinske sezone raditi nadležni u Direkciji za izgradnju grada je rekonstrukcija Ulice Narodnog fronta, koja bi konačno trebalo da reši bolju saobraćajnu komunikaciju između Leštara i centra grada, preko Karađorđevog brda. Na jučerašnjem sastanku predstavnika Direkcije sa izvođačima radova, definisani su rokovi i početak ovog važnog posla. Kako je za Radio Smederevo izjavio direktor Direkcije, Nenad Krčum, radovi bi trebalo da počnu najkasnije za dve sedmice i trajaće mesec dana. U toku su radovi i na rekonstrukciji tri lokalna puta u selima u okolini Smedereva. Lokalni put prema Lunjevcu biće asfaltiran najkasnije za 10 do 15 dana. Nakon toga, asfaltiraće se rekonstruisana lokalna saobraćajnica do Badljevice, a u toku su i zemljani radovi i postavljanje ivičnjaka u Šalincu i Kuliču.\nObjavio Radio Smederevo u 13:04 0 komentara\n„Između mojih krovova“\nU okviru Književnog četvrtka, u smederevskoj Narododnoj biblioteci večeras u 19 časova biće predstavljena knjiga „Između mojih krovova“ Miomira Harija Ristovića. U programu će učestvovati: Vladimir Tasić, Ljubiša Bata Đidić, Ljubodrag Obradović i Nebojša Lapčević. Stihove će govoriti Jelena Đorđević, a medijator je Sofija Grba.\nObjavio Radio Smederevo u 10:08 0 komentara\n„Zazidan beskraj i kako ga se otarasiti“\nU Gradskoj galeriji savremene umetnosti večeras u 19 časova biće otvorena izložba mladog beogradskog umetnika Miodraga Vargića pod nazivom „Zazidan beskraj i kako ga se otarasiti“. Autor se predstavlja postavkom koja se sastoji od serije kolaža. Kolaži su u početku nastali kao skice za skulpture, da bi se zatim razvili u samostalne radove.\nObjavio Radio Smederevo u 10:07 0 komentara\nZavod za dezinfekciju, dezinsekciju i deratizaciju EKO-SAN iz Beograda, u saradnji sa lokalnom samoupravom, od danas do 21-og oktobra, sprovodiće akciju suzbijanja štetnih glodara na teritoriji grada Smedereva, uključujući i sva sela. Građanima je upućen apel da omoguće nesmetan rad zaposlenima u terenskim službama EKO-SAN-a.\nU okviru Dečje nedelje, u Istorijskom arhivu danas u 10 časova biće označen završetak prethodne kampanje „Zdravlje na usta ulazi“, smederevskog Doma zdravlja. Učenicima smederevskih osnovnih škola biće uručene nagrade za najbolje likovne radove. Od ove školske godine krenuće nova preventivna akcija o pravilnoj ishrani, koja je namenjena učenicima četvrtog razreda i njihovim roditeljima.\nObjavio Radio Smederevo u 08:31 0 komentara\nProtest zaposlenih u pravosudnim organima\nZaposleni u pravosudnim organima u Smederevu, danas u 8 časova, stupiće u jednočasovni protest, a sledeće sedmice u generalnu obustavu rada. Republički sindikat pravosuđa Srbije doneo je odluku o generalnom štrajku, zahtevajući ujednačavanje osnovice za obračun zarada pravosudne administracije sa osnovicom za obračun zarada nosilaca pravosudnih funkcija, koja iznosi 28 hiljada dinara. Minimum procesa rada u smederevskim sudovima biće organizovan početkom sledeće sedmice i sprovodiće se tokom generalnog protesta.\nNovi predsednik sindikata u Višem u sudu u Smederevu je Srđan Petković, odlučeno je na jučerašnjoj izbornoj skupštini ovog sindikata. Petković je u Višem sudu zaposlen kao sudski stražar, a na mestu sindikalnog lidera nasledio je Jasminu Trajković.\nPredstavnici OEBS-a i Ministarstva za ljudska i manjinska prava održali su juče sastanak sa rukovodstvom grada Smedereva, povodom finansiranja projekta lokalne samouprave za poboljšanje života Roma. Ponuđeni projekti su u maksimalnoj vrednosti od 250 hiljada evra. Lokalna samouprava bi u saradnji sa Ministarstvom za ljudska i manjinska prava trebalo da odluči koji bi projekat bio najkorisniji kada je reč o poboljšanju života Roma na području grada Smedereva. Takođe, u okviru priprema za odabir projekta biće sprovedena anketa medju romskom populacijom kako bi se na licu mesta utvrdile prioritetne potrebe.\nU Smederevu u četvrtak oblačno i hladno. Duvaće slab do umeren jugoistočni vetar. Minimalna temperatura 8°C, maksimalna dnevna 13°C.\nNarednih dana hladno. U petak oblačno, posle podne smanjenje oblačnosti. Za vikend umereno oblačno sa sunčanim periodima.\nBiometeorološka prognoza za četvrtak: Biometeorološke prilike su nešto povoljnije, ali termički uslovi zahtevaju oprez kod srčanih i cerebro-vaskularnih bolesnika. Preporučuje se adekvatno odevanje. U prvom delu dana još uvek su mogući razdražljivost i glavobolja, naročito u Južnom Banatu i Podunavlju. Potrebna je maksimalna pažnja u saobraćaju.\nNastavljeno suđenje optuženima u aferi “Indeks”\nU Višem sudu u Smederevu, danas je nastavljeno suđenje optuženima u aferi “Indeks”. Zbog velikog broja optuženih, saslušanja će u ovom ciklusu biti održana u četiri termina, od danas do 19. oktobra. Tokom saslušanja, vodiće se računa o kontinuitetu, kako bi se do kraja godine završila ispitivanja optuženih, saznaje Radio Smederevo. Pravdaće se nedolazak isključivo zbog bolesti, dok se ostali ralozi neće tolerisati i biće sankcionisani.\nProgram Narodne biblioteke\nU smederevskoj Narodnoj biblioteci, danas u 12 časova, biće održana konferencija za novinare, na kojoj će biti predstavljene akcije, manifestacije i književne večeri u narednim mesecima.\nU okviru Dečje nedelje, koja će trajati do 12. oktobra, smederevska Predškolska ustanova „Naša radost“ planirala je brojna dešavanja. Danas u svim vrtićima biće organizovani programi, a za sutra je zakazano druženje mališana sa učenicima osnovnih škola „Dimitrije Davidović“ i „Doktor Jovan Cvijić“. U petak će biti centralno dešavanje. Pre podne ispred Istorijskog arhiva, deca će na betonu slikati, a od 16 časova u objektu „Pčelica“ na Papazovcu družiće se mališani, roditelji, vaspitači i đaci Osnovne škole „Branko Radičević“.\nAkcije dobrovoljnog davanja krvi u Smederevu\nInstitut za transfuziju krvi Srbije organizuje akciju dobrovoljnog davanja krvi u Smederevu. Danas će se ova dragocena tečnost prikupljati u Srednjoj školi Despot Đurađ, od 10 do 15 časova, a u petak u Tehničkoj školi, od 9 do 15 sati.\nPredstavnici Instituta za javno zdravlje Srbije “Doktor Milan Jovanović Batut” pozvali su građane da se vakcinišu protiv sezonskog gripa i gripa tipa H1N1. Ta vakcina, osim sezonskog virusa gripa, sadrži i virus tipa A H1N1, odnosno reč je trovalentnoj vakcini, koja se preporučuje svim osobama i bebama starijim od šest meseci. Za ovu sezonu obezbeđeno je više od 360 hiljada doza vakcina protiv gripa što je oko 60 hiljada doza više nego prošle godine. Zdravstveni sistem u Srbiji raspolaže i sa 600 hiljada vakcina protiv novog gripa čiji rok ističe 31. oktobra.\nPosle Šeste konferencije o stalnom unapređenju kvaliteta zdravstvene zaštite, u organizaciji Ministarstva zdravlja Srbije i Instituta za javno zdravlje “Doktor Milan Jovanović Batut”, napravljena je rang lista zdravstvenih ustanova u Srbiji. Apotekarska ustanova u Smederevu nalazi se na šestom mestu od 35 ustanova u Srbiji. Smederevska Opšta bolnica zauzela je 18-to mesto od 19 bolnica, koje se nalaze na teritoriji većoj od 100 hiljada stanovnika. Smederevski Dom zdravlja je na 40-tom od 45 domova zdravlja u Srbiji.\nObjavio Radio Smederevo u 10:49 0 komentara\nU Smederevu danas oblačno, povremeno sa kišom, hladno i vetrovito. Duvaće umerena košava. Posle podne prestanak padavina, a vetar u slabljenju i skretanju na istočni. Maksimalna dnevna temperatura 12°C.\nNarednih dana hladno. U četvrtak pre podne pretežno oblačno, posle podne smanjenje oblačnosti. U petak i za vikend umereno oblačno sa sunčanim periodima.\nBiometeorološka prognoza za sredu: Iznad našeg područja se zadržava nepovoljna biometeorološka situacija za hronične bolesnike. Srčani i psihički bolesnici, kao i astmatičari će biti posebno osetljivi. Meteoropatske reakcije u formi razdražljivosti, glavobolje i bolova u kostima i zglobovima najizraženije će biti u košavskom području. U saobraćaju se preporučuje maksimalna pažnja.\nKolaži i poezija\nU Istorijskom arhivu, večeras u 19 časova, biće otvorena izložba kolaža „Milena u mom srcu“, Verice Milošević, glumice Srpskog narodnog pozorišta u Novom Sadu. Izložba je posvećena Mileni Pavlović Barili. Potom će biti predstavljena knjiga poezije „Berba svetlosti“ Raše Perića. O delu će govoriti smederevski pesnik Goran Đorđević.\nRepublički odbor Sindikata pravosuđa Srbije jednoglasno je na jučerašnjoj sednici odlučio o stupanju u štrajk u svim pravosudnim organima koji će početi 11-og oktobra u osam časova, potvrdila je za Radio Smederevo, Slađana Milošević, sekretar. Sindikat pravosuđa Srbije zahteva ujednačavanje osnovice za obračun zarada pravosudne administracije sa osnovicom za obračun zarada nosilaca pravosudnih funkcija koja iznosi 28 hiljada dinara. Do ponedeljka, kada počinje generalna obustava rada, zaposleni u pravosudnim organima van Beograda stupiće u svakodnevni jednočasovni štrajk i pružiti podršku kolegama u Beogradu, koji, kako je ranije najavljeno, od sutra obustavljaju rad.\nObjavio Radio Smederevo u 11:03 0 komentara\nZbog rekonstrukcije niskonaponske mreže, danas od 8 do 14 časova, bez električne energije ostaće potrošači u Ulici Cara Dušana – gornji deo, saopštio je dežurni dispečer u smederevskoj Elektromoravi.\nOblačno, povremeno sa kišom, hladno i vetrovito. Duvaće umerena košava sa udarima do 60 km/h. Maksimalna temperatura 15°C.\nBiometeorološka prognoza za utorak: Očekuje se nepovoljan uticaj biometeoroloških prilika. Oprez se posebno savetuje kardiovaskularnim bolesnicima, astmatičarima i osobama sa psihičkim tegobama, naročito u košavskom području. Od meteoropatskih reakcija biće najizraženiji promenljivo raspoloženje, glavobolja i reumatski bolovi. u saobraćaju je potrebna povećana pažnja.\nStudentska karta - 3 hiljade 960 dinara\nStudenti beogradskog univerziteta, od 1-og oktobra, mogu da kupe mesečnu kartu za prevoz na relaciji Smederevo – Beograd, po regresiranoj ceni od 3 hiljade 960 dinara. Mesečna karta se izdaje na šalteru autobuske stanice uz potvrdu o ispunjavanju uslova, koja se izdaje u Odeljenju za javne službe Gradske uprave Smederevo na trećem spratu. Iz smederevske Laste obaveštavaju da se, uz kupljenu mesečnu kartu, studenti mogu prevoziti radnim danima i subotom, od mesta stanovanja do autobuske stanice i obrnuto.\nCene poljoprivrednih kultura na Produktnoj berzi\nNa „Produktnoj berzi“ u Novom Sadu, u toku prethodne nedelje, cena soje bila je u očiglednom usponu, pšenice je u blagom porastu, dok je kukuruz u padu, potvrdio je, za program Radio Smedereva, direktor berze, Žarko Galetin. Berba kukuruza je skoro na polovini. Prvi rezultati berbe samo potvrđuju već izrečene optimističke procene o dobrom prinosu. Trgovanje kukuruzom na kraju nedelje zatvoreno je cenom od 16,50 dinara za kilogram bez PDV-a, iako se tokom nedelje trgovalo i po ceni od 17,80 dinara za kilogram.\nVojin u Bečkoj filharmoniji\nSmederevski gitarista Vojin Kocić osvojio je treće mesto i specijalnu nagradu za najbolje izvođenje klasičnog umetničkog dela na Svetskom takmičenju u Beču. Nagrada iznosi četiri hiljade evra i koncert u glavnom gradu Austrije. Na finalnoj večeri u subotu uveče svirao je u Bečkoj filharmoniji, a koncert je prenosila austrijska Državna radio i televizija. Vojin Kocić, student druge godine gitare na beogradskom Fakultetu muzičke umetnosti, dobio je ponudu da nastavi školovanje u Beču.\nFudbaleri Smedereva igrali su bez golova sa Slobodom iz Užica, u meču 7. kola Super lige. U Prvenstvu sledi dvonedeljena pauza, a u narednom kolu „Oklopnici“ gostuju Partizanu.\nU 1. kolu Prve B lige, košarkaši Smedereva pobedili su, na svom terenu, Vojvodinu sa 80:79. U sledećem kolu Smederevci gostuju čačanskoj Mladosti.\nU okviru 3. kola Super lige, stonoteniserke Smedereva poražene su, pred svojim navijačima, od ekipe Vršca, rezultatom 3:1.\nKuglaši Smedereva, u 4. kolu Prve lige – grupa Centar, izgubili su juče u Kovačici od Pančevačkog Železničara sa 5:3.\n▼ октобар (145)\nZavršetak rekonstrukcije ambulante do kraja godine...\nSindikat protiv predloženog Zakona o penzijsko-inv...\nSajam poljoprivrede u okviru kampanje „Prirodno iz...\nMeđunarodni festival pozije „Smederevska pesnička ...\nReferendum protiv Zakona o penzijsko invalidskom o...\nDan oslobođenja Smedereva u Prvom i Drugom Svetsko...\nKolektivni ugovor u smederevskom Zdravstvenom cent...


Možda bude, a možda i ne... | MASINAC.org :: studentski portal, Mašinski fakultet u Beogradu\nKako smo nezvanično saznali, jedan od predmeta za koji su studenti mogli da se odluče Mikro obrada i karakterizacija se možda neće održavati u ovom semestru.\nKako su studenti želeli da provere ovu informaciju obratili su se direktno nosiocu ovog predmeta Božici Bojović. Informacija koju je ona prosledila studentima glasi:\nKoleginice, Ja sam u Engleskoj na studijskom usavršavanju do kraja semestra i doći ću u Beograd na 5 dana u novembru.\nPrema rasporedu koji je na našem sajtu ovaj se predmet drži sredom od 14 u 204. Kolega će doći sutra da obavesti studente o tome da je planirano da se predavanja pomere za prolećni semestar. U suštini, ako vam ne odgovara da čekate, izaberite drugi predmet i u potpunosti mogu da razumem takvu odluku.\nAko mi ne budete student, uz žaljenje što vam neću predavati, ili\nAko mi budete student, uz nadu da ćete biti zadovoljni predavanjima,\nSada se ovde postavlja logično pitanje: Ko je dozvolio odabir ovog predmeta znajući da postoji mogućnost da se ovaj predmet neće održavati u terminu u kome je planiran?\nDa li je uprava fakulteta znala za ovaj problem?\nŠta je preduzeto povodom ovoga s obzirom da su studenti ovaj predmet izabrali i sada moraju ili da odaberu drugi što je protivno njihovim željama ili da čekaju sledeći semestar za održavanje nastave?\nZašto ovo nije predočeno studentima na vreme?\nOvo su neka od pitanja Upravi fakulteta, ali isto tako i Studentskom parlamentu i Studentu prodekanu.\n+5 #1 grande 23-10-2014 23:17\nto je jedan od retkih Profesora koji brine o svojim studentima, i ako joj se ukazala prilika za stručno usavršavanje u inostranstu što da ne iskoristi. Sve može da se nadoknadi. Stvar je samo dobre volje studenata, pošto Profesorka ima toga na pretek . . . za razliku od mnogih drugih na Mašincu. . .


Vesti online / Scena / Estrada / Otkrivena tajana: Ove pevačice pričaju samo poslovno\nLegenda narodne muzike Snežana Đurišić rešila je da progovori o njenom odnosu sa koleginicama Anom Bekutom i Zoricom Brunclik. Već dugo se priča da je pevačicin odnos sa koleginicama "na staklenim nogama".\nVoli da kaže sve u lice: Snežana Đurišić\nSnežana je prvo rekla kako želi jedan deo ove priče da zadrži za sebe, a drugi deo je iznela u javnost.\n- Svaki čovek u svom životu ima pravo da odluči ko će mu biti prijatelji i isto tako da odluči ko to neće biti - rekla je Snežana i dodala da s Anom Bekutom s kojom je u žiriju "Zvezda Granda" komunicira samo poslovno.\n- Sa Anom Bekutom komuniciram oniliko koliko treba u "Zvezdama Granda". Mi smo profesionalci, žene koje nemaju ništa jedna protiv druge, bar ja nemam protiv nje. Susrećem se i sa Milutinom Mrkonjićem jer je sa Anom stalno na snimanjima. Kad ga vidim normalno pričamo i ponašamo se, možda i više nego sa Anom - kazala je pevačica, a potom progovorila i o odnosu sa Brunclikovom.\n* Svi u šoku: Pevačica uhvaćena pijana za volanom\n* 10+10 sa Tanjom Savić\n* Dragana Mirković napušta Pinkove zvezde!\n* Naša pesma svetski hit\nESTRADA Kolege ne traže protekciju kod Mrke


Novi master program i prirodne katastrofe\nGradjevinsko-arhitektonski fakultet Univerziteta u Nišu ponudio je studentima novi program na master akademskim studijama „Inženjerski menadžment rizika od prirodnih katastrofa“, a prvi studenti upisaće se već sada budući da je izašao konkurs za upis master studija. Fakultet upisuje na novom programu 16 studenata na budžetu iz oblasti tehnološko-tehničkog usmerenja, a akademska titula biće master inženjer menadžmenta.\n„Inženjeri ovog usmerenja moći će da se zapošljavaju u sektoru za planiranje mera zaštite i spašavanja u slučaju prirodnih katastrofa, Republičkom hidrometerološkom zavodu, organima javne uprave, opštinski, regionalni, nacionalni nivo, Zavodu za urbanizam, Direkciji za izgradnju, obrazovno-istraživačkim institucijama i u ostalim institucijama i privrednim subjektima koji bave problematikom praćenja, prevencijom i zaštitom od prirodnih katastrofa kao što je Sektor za vanredne situacije“, kaže profesor dr Milan Gocić.\nPrema njegovim rečima master studijski program „Inženjerski menadžment rizika od prirodnih katastrofa“ traje godinu dana, odnosno dva semestra i nosi 60 ESPB bodova.\n„Studenti stiču znanja i veštine u oblasti projektovanja i u oblasti zaštite od katastrofalnih dogadjaja koji nas sve češće pogadjaju i koji će nas na žalost u budućnosti sve češće pratiti. Oni će steći znanje za izradu elaborata o zonama opasnosti za izradu planova zaštite od poplava, planova evakuacije i sanacije, procenu rizika ugroženosti od prirodnih nepogada i katastrofalnih dogadjaja“, izjavio je Gocić.\nGradjevinsko-arhitektonski fakultet odlučio se za uvodjenje pomenutog novog studijskog programa nakon analize onoga što je trenutno aktuelno u svetu u vezi sa klimatskim promenama\n„Na žalost ljudi su dosta ugroženi pojavama kao što su jaki vetrovi, povišena temperatura na zemlji i topljenje lednika. Sve te pojave dovešće do većih potresa, erozija, poplava, suša. Trebalo bi da osmislimo preventivne mere, a i da vidimo kako da reagujemo kada se to desi kod nas.. Analizom smo ustanovili da nam nedostaju stručnjaci koji će se baviti tim poslovima, otuda i novi studijski program“, kazao je Gocić.\nOn je dodao da nas i dokumenta na nivou Evropske unije upućuju na edukaciju stanovništva i kadrova na univerzitetu za poslove prevencije i postupanja u slučaju prirodnih katastrofa.\nPrirodne katastrofe novi master program na Gradjevinsko-arhitektonskom fakultetu\nGradjevinsko-arhitektonski fakultet u Nišu dobio je od Komisije za akreditaciju Nacionalnog tela Republike Srbije odluku o akreditaciji studijskog programa „Inženjerski menadžment rizika od prirodnih katastrofa“ i započeo upis studenata na ovom novom master akademskom programu.\nProfesor Gradjevinsko-arhitektonskog fakulteta dr Milan Gocić izjavio je da fakultet upisuje na novom programu 16 studenata iz oblasti tehnološko-tehničkog usmerenja.\nGocić je istakao da su to budžetska mesta, a akademska titula biće master inženjer menadžmenta.\n„Inženjeri ovog usmerenja moći će da se zapošljavaju u sektoru za planiranje mera zaštite i spašavanja u slučaju prirodnih katastrofa, Republičkom hidrometerološkom zavodu, organima javne uprave (opštinski, regionalni, nacionalni nivo), Zavodu za urbanizam, Direkciji za izgradnju, obrazovno-istraživačkim institucijama i u ostalim institucijama i privrednim subjektima koji bave problematikom praćenja, prevencijom i zaštitom od prirodnih katastrofa kao što je Sektor za vanredne situacije“, izjavio je Gocić.\nViše na sledećem linku\nZAJEDNIČKA ZAVRŠNA KONFERENCIJA ERASMUS PROJEKATA BESTSDI I NATRISKZAJEDNIČKA ZAVRŠNA KONFERENCIJA ERASMUS PROJEKATA BESTSDI I NATRISK\nViše na linkovima: najava, vijest\nJačanje kapaciteta u cilju zaštite od prirodnih katastrofa\nU Rektoratu Univerziteta u Sarajevu, 4. septembra 2019. godine, održana je završna konferencija projekata BESTSDI (Western Balkans Academic Education Evolution and Professional’s Sustainable Training for Spatial Data Infrastructures) i NatRisk (Development of Master Curricula for Natural Disasters Risk Management in the Western Balkan Countries), a pod okriljem programa Erasmus+, iz oblasti unapređenja kapaciteta visokog obrazovanja, kojeg podržava Europska unija.\nKonferencija je okupila učesnike iz akademske zajednice Zapadnog Balkana, prestižnih evropskih univerziteta, vladinog i nevladinog sektora, stručnjake iz oblasti visokog obrazovanja i razvoja kurikuluma, informatičke i komunikacijske branše, sigurnosti, te upravljanja resursima i rizicima. U okviru ovih projekata nabavljena je oprema za fakultete te uveden novi studijski program ‘Zaštita od prirodnih katastrofa’, koji je u skladu sa zahtjevima upravljanja rizicima od prirodnih katastrofa.\nΠρογράμματα σπουδών για τη διαχείριση κινδύνου από φυσικές καταστροφές\nΣτις 5 και 6 Σεπτεμβρίου 2018 έλαβε μέρος στη Σχολή Μηχανικών Παραγωγής και Διοίκησης συνάντηση εταίρων του ευρωπαϊκού προγράμματος Erasmus+ με θέμα την ανάπτυξη προγραμμάτων σπουδών σχετικών με την διαχείριση κινδύνου από φυσικές καταστροφές στις χώρες των δυτικών Βαλκανίων.\nΕιδικοί από τις χώρες των Δυτικών Βαλκανίων και τις χώρες μέλη της Ευρωπαϊκής Ένωσης που συμμετέχουν ως εταίροι συζήτησαν την πορεία του προγράμματος και την ανάπτυξη νέων προγραμμάτων σπουδών μεταπτυχιακού επιπέδου σχετικών με τις φυσικές καταστροφές, ένα αντικείμενο που συγκεντρώνει όλο και περισσότερο ενδιαφέρον σε διάφορες περιοχές του κόσμου.\nΤο πρόγραμμα διαχειρίζεται το Πανεπιστήμιο της Νις (της αρχαίας Ναϊσού) στη Σερβία, με επικεφαλής τον αναπληρωτή καθηγητή Milan Gociz. Τοπικοί οργανωτές ήταν ο Καθηγητής Γεώργιος Σταυρουλάκης και η κα. Μαρία Μπακατσάκη από το Εργαστήριο Υπολογιστικής Μηχανικής και Βελτιστοποίησης του Πολυτεχνείου Κρήτης.\nΠερισσότερες πληροφορίες για το πρόγραμμα ευρίσκονται στην ιστοσελίδα http://www.natrisk.ni.ac.rs/\nΠολυτεχνείο: Συνάντηση για τη διαχείριση κινδύνου από φυσικές καταστροφές\nΤο πρόγραμμα διαχειρίζεται το Πανεπιστήμιο της Νις (της αρχαίας Ναϊσού) στη Σερβία, με επικεφαλής τον αναπληρωτή καθηγητή Milan Gociz. Τοπικοί οργανωτές ήταν ο Καθηγητής Γεώργιος Σταυρουλάκης και η κα. Μαρία Μπακατσάκη από το Εργαστήριο Υπολογιστικής Μηχανικής και Βελτιστοποίησης του Πολυτεχνείου Κρήτης. Περισσότερες πληροφορίες για το πρόγραμμα ευρίσκονται στην ιστοσελίδα http://www.natrisk.ni.ac.rs/\nZarpanews - Local electronic\nMore details can be found at: Link\nHaniotika - Local newspaper\nNatRisk oktatási módszer workshop presented in Hírmondó szerkesztősége\nArticle in the regional newspaper Narodne novine, 17 May 2017, dedicated to NatRisk project\nMore details can be found at: Narodne novine - 17 May 2017\nMore details can be found at https://danube-inco.net/object/project/18348\nMore details can be found at https://wbc-rti.info/object/event/15578#rel


Sednica Glavnog odbora DS\nDemokratska stranke održaće danas sednicu Glavnog odbora na kojoj će biti izvršene pripreme za predstojeću izbornu skupštinu stranke.\nSednica će biti otvorena podnošenjem izveštaja predsednika stranke Borisa Tadića o radu u prethodnom periodu.\nTadić bi trebalo da odluči da li će se kandidovati za funkciju predsednika na izbornoj skupštini 25. novembra.\nIzborna skupština DS prvobitno je bila zakazana za 10. novembar, ali su se Tadić i njegov zamenik i protivkandidat Dragan Đilas dogovorili o odlaganju da bi se u međuvremenu razmotrili uslovi koje je Tadić postavio da bi odustao od kandidature za predsednika DS.\nTadić od Đilasa traži da prihvati da reformiše stranku, onemogući revanšizam, proširi delovanje Predsedništva i izmeni Statut DS kako bi se omogućila veća demokratizacija i kontrola i sprečilo autokratsko vođenje partije.\nKako se očekuje, Glavni odbor DS bi trebalo da razmatra izmene Statuta, na sednici 4. novembra.\nTadić je takođe zatražio da potpredsednici stranke budu Goran Ćirić i Nataša Vučković, kao i da se poveća broj potpredsednika, sa pet na sedam.\nKandidaturu za predsednika DS-a podneo je do sada samo Branimir Kuzmanović, predsednik beogradske opštine Vračar.\nOrganizacioni odbor utvrdio je 19. oktobra kvote po kojima će biti određen broj delegata na skupštini stranke - 15 odsto delegata daje Beograd, 24 odsto Vojvodina, šest odsto Kosovo i 55 odsto centralna Srbija.\nOdbor je odlučio da će se na izbornoj skupštini glasati putem glasačkih listića, a ne elektronski, zbog zastoja u procesu glasanja koji se dogodio na prethodnoj skupštini DS-a.


Altini ni poen – Sport In\nAltini ni poen\njun 15, 2020 beograd, boćanje, kup, sava bjelobrk\nKUP BS BEOGRADA „SAVA BJELOBRK“. Rezultati 2. kola: Altina – Zele 0:8 (27:58), Novi Beograd – Kozara 6:2 (45:41) i Zemun – Meandr 2:6 (30:40).\nAltina – Zele 0:8 (27:58)\nRezultati po disciplinama: krug, 17:20 (Milica Kolundžija – Željko Cupać); par, 5:9 (Nevena Radović, Zdenko Ognjenović – Jovo Petković, Dragan Tintor /Neven Jokić ); pojedinac, 2:13 (Aleksandar Koljaja – Marko Čiča ) i 3:13 (Nikola Kurbalija – Milan Rašković).


Koridor 11 pod velom tajni - Ozonpress :: internet portal\nKoridor 11 pod velom tajni\nKako se našla glina u asfaltu, kako su nastala oštećenja na nekorišćenom putu, ko je radio izveštaje a ko nadzor nad ovom deonicom, samo su neke od informacija koje nedostaju.\nNeke od ogovora trebalo bi da da bivši ministar infrastrukture Milutin Mrkonjić, ali još i 13 osoba, protiv kojih je podneta krivična prijava upravo zbog ovog dela Koridora 11 koji, ispostavlja se, nije urađen kako treba.\nKrivičnu prijavu podnelo je aktuelno Ministarstvo građevinarstva saobraćaja i infrastrukture na čelu sa Zoranom Mihajlović.\nDeonica bez nadzora\nTek pošto je podneta krivična prijava, na videlo je izašlo da izgradnja deonice duge 12,5 kilometara nije bila ni pod kakvim nadzorom od kraja decembra 2012. do kraja marta 2013. godine.\nStručni nadzor i tehnički pregled\nStručni nadzor nad radovima nakon marta 2013. godine pa sve do novembra 2015. godine, bio je poveren preduzeću “Koridori Srbije”, koje je bilo i investitor radova na ovoj deonici, tako da je praktično kontrolisalo samo sebe.\nKako za “Blic” kažu u ovom preduzeću, tehnički pregled deonice Ub-Lajkovac izvršio je Gradski Zavod za veštačenja Beograd. Međutim, sva dokumentacija u vezi sa tim “ne može biti predmet objavljivanja”, odnosno tajna je.\nTajna je i nadzor\n– Izveštaji nadzora redovno su dostavljani uz privremene situacije investitoru u skladu sa propisanim procedurama. Sadržaj istih praćen je obimnom dokumentacijom čija priroda nije takva da može biti javno dostupna – navode “Koridori Srbije”.\nPut završen bez problema\nOno što je takođe zanimljivo jeste da tokom čitave gradnje deonice Ub-Lajkovac, od 2010. godine, pa naredne četiri godine, niko nije primetio ništa sporno. Još zanimljivije je što je nakon završetka radova, pa sve do danas, tačnije više od dve godine, put stajao nekorišćen, a niko nije primetio nekakvu nepravilnost.\nNagrade za TOČ\nDzekson Fiver 14/11/2017 u 15:18 Odgovorite\nbrze, jace a bogami i bolje\nsramota me kolko nam ide dobro\nZabrinuti 14/11/2017 u 15:22 Odgovorite\n“Međutim, sva dokumentacija u vezi sa tim “ne može biti predmet objavljivanja”, odnosno tajna je.”\n“Sadržaj istih praćen je obimnom dokumentacijom čija priroda nije takva da može biti javno dostupna – navode “Koridori Srbije”.”\nI od ove parnice, kao i u slucaju Miskovica, naravno nece biti nista. Podlo ce se iskoristiti ova situacija kao alibi za probijanje rokova za izgradnju i pustanje u saobracaj famoznog auto-puta Cacak – Beograd, do Surcina. Samo naivan covek moze smatrati da ce Mrkonjic i njemu slicni biti procesuirani i osudjeni. Koliko milijardi ce kostati rad iznova ili popravka bice namireno ili kroz povecanje cena goriva, struje, ili kroz uvodjenje obaveznog citanja kalorimetara ili na neki drugi nacin. I ova afera ce vrlo brzo biti zaboraqvljena kao i mnoge druge. Prepucavace se stranacki “lideri”, pokupice silne jeftine politicke poene opet na nasreci naroda. Do neke sledece afere i gromopucateljnih naslova i izjava bivsih i sadasnjih ministara i politicara na nivou kafanske rasprave propadacemo i dalje i dalje sve dublje i dublje, a spasitelji i luconose “promena” su vec tu, bivsa oligarhija olicena u Djilasu i drugovima ciji “rad” kao da je vec zaboravljen.\nСекер 14/11/2017 u 18:19 Odgovorite\nХа ха,Мркоња крив а вамо докази недоступни.Хвала богу има траве и врзине поред автапута да се хране овце и говеда.


Skočile globalne cene hrane - 03.09.2021, Sputnik Srbija\nGlobalne cene prehrambenih proizvoda vratile su se u avgustu trendu rasta nakon dva uzastopna meseca pada, vođene snažnim skokom međunarodnih kotacija šećera... 03.09.2021, Sputnik Srbija\nFAO-ov indeks cena hrane, koji prati mesečne promene u korpi pet osnovnih prehrambenih proizvoda - mleka, mesa, žitarica, šećera i biljnih ulja - iznosio je u avgustu u proseku 127,4 poena, što je rast od 3,1 odsto u odnosu na jul i za čak 32,9 odsto u odnosu na isti mesec 2020.Cene šećera su uzletele za 9,6 odsto prošlog meseca u odnosu na jul, usled zabrinutosti zbog štete koju je mraz naneo usevima u Brazilu, najvećem svetskom izvozniku šećera. Rast cena ove namirnice je ograničila informacije o dobrim proizvodnim izgledima u Indiji i Evropskoj uniji, kao i pad cena sirove nafte i slabljenje brazilske valute, reala, navodi se u izveštaju objavljenom na veb sajtu FAO.Biljna ulja su na međunarodnom tržištu poskupela u avgustu za 6,7 posto, pri čemu su se cene palminog ulja vratile na istorijski maksimum zbog kontinuiranog podbačaja u odnosu na proizvodni potencijal, što je rezultiralo smanjenjem zaliha u Maleziji. Cene uljane repice i suncokretovog ulja su takođe porasle.Cene žitarica su u avgustu u proseku povećane za 3,4 odsto u odnosu na prethodni mesec. Kotacije pšenice su zabeležile skok od 8,8 procenata zbog predviđene slabije žetve u nekoliko velikih zemalja izvoznica. Nasuprot tome, cene kukuruza su skliznule za 0,9 posto, usled boljih izgleda roda u Argentini, EU i Ukrajini, čime su neutralisane smanjene prognoze o proizvodnji u Brazilu i SAD-u. Globale cene pirinča su ostale na silaznoj putanji.Međunarodne cene mesa su blago ojačale u izveštajnom mesecu, podržane snažnim kineskim kupovinama ovčjeg i goveđeg mesa, i solidnom uvoznom potražnjom u istočnoj Aziji i na Bliskom istoku za živinskim mesom. Cene svinjskog mesa su pale, usled daljeg smanjenja kupovine u Kini i slabe domaće potražnje u Evropi.FAO-v indeks cena mleka je blago opao u avgustu na mesečnom nivou, usled pada kotacija mleka u prahu zbog slabe globalne uvozne tražnje i sezonskog rasta izvoznih mogućnosti u Okeaniji, što je kompenzovalo rast cena maslaca i sira, preneo je Tanjug.U odvojenom izveštaju o tržištu žitarica, FAO je smanjio procenu proizvodnje žitarica u ovoj godini, za jedan posto na 2,78 milijardi tona. Takođe predviđa da će globalna proizvodnja pšenice ove godine biti manja za 0,7 posto i da će iznositi 769,5 miliona tona, uglavnom zbog negativnih posledica produžene suše u Severnoj Americi, i nepovoljnih vremenske prilika u Kazahstanu i Ruskoj Federaciji, zemljama koje su veliki proizvođači hlebnog zrna.\nprivreda i poljoprivreda, hrana, svet – ekonomija\nGlobalne cene prehrambenih proizvoda vratile su se u avgustu trendu rasta nakon dva uzastopna meseca pada, vođene snažnim skokom međunarodnih kotacija šećera, pšenice i biljnih ulja, objavila je Organizacija Ujedinjenih nacija za hranu i poljoprivredu (FAO).\nFAO-ov indeks cena hrane, koji prati mesečne promene u korpi pet osnovnih prehrambenih proizvoda - mleka, mesa, žitarica, šećera i biljnih ulja - iznosio je u avgustu u proseku 127,4 poena, što je rast od 3,1 odsto u odnosu na jul i za čak 32,9 odsto u odnosu na isti mesec 2020.\nCene šećera su uzletele za 9,6 odsto prošlog meseca u odnosu na jul, usled zabrinutosti zbog štete koju je mraz naneo usevima u Brazilu, najvećem svetskom izvozniku šećera. Rast cena ove namirnice je ograničila informacije o dobrim proizvodnim izgledima u Indiji i Evropskoj uniji, kao i pad cena sirove nafte i slabljenje brazilske valute, reala, navodi se u izveštaju objavljenom na veb sajtu FAO.\nCene žitarica su u avgustu u proseku povećane za 3,4 odsto u odnosu na prethodni mesec. Kotacije pšenice su zabeležile skok od 8,8 procenata zbog predviđene slabije žetve u nekoliko velikih zemalja izvoznica. Nasuprot tome, cene kukuruza su skliznule za 0,9 posto, usled boljih izgleda roda u Argentini, EU i Ukrajini, čime su neutralisane smanjene prognoze o proizvodnji u Brazilu i SAD-u. Globale cene pirinča su ostale na silaznoj putanji.\nMeđunarodne cene mesa su blago ojačale u izveštajnom mesecu, podržane snažnim kineskim kupovinama ovčjeg i goveđeg mesa, i solidnom uvoznom potražnjom u istočnoj Aziji i na Bliskom istoku za živinskim mesom. Cene svinjskog mesa su pale, usled daljeg smanjenja kupovine u Kini i slabe domaće potražnje u Evropi.\nFAO-v indeks cena mleka je blago opao u avgustu na mesečnom nivou, usled pada kotacija mleka u prahu zbog slabe globalne uvozne tražnje i sezonskog rasta izvoznih mogućnosti u Okeaniji, što je kompenzovalo rast cena maslaca i sira, preneo je Tanjug.\nU odvojenom izveštaju o tržištu žitarica, FAO je smanjio procenu proizvodnje žitarica u ovoj godini, za jedan posto na 2,78 milijardi tona. Takođe predviđa da će globalna proizvodnja pšenice ove godine biti manja za 0,7 posto i da će iznositi 769,5 miliona tona, uglavnom zbog negativnih posledica produžene suše u Severnoj Americi, i nepovoljnih vremenske prilika u Kazahstanu i Ruskoj Federaciji, zemljama koje su veliki proizvođači hlebnog zrna.\n31 Avgust, 19:38\nUvoz „zaklao“ domaće stočare - cenu plaćaju i kupci mesa u prodavnicama\n6 Avgust, 19:51\n3 Septembar, 12:121


sexy - Moj Fetiš\nDevojke Dlakava pica Gaćice Guzata Sisata Smedjokose\nIme: Danijela Godište: 1985.Oglas: Postoji samo jedan uslov za one koji žele da se druze sa mnom a to je da vam se digne kada vidite moje slike! Nemojte da se folirate, znam da nisam najlepsa i najbolja riba na svetu ali kurac ne može da prevari… ako se naložiš na moje slike, okreni me […]\nTagged napaljena, sexy, smeđokosa, volim sex, željna\tPogledaj SVE\nCrnka Devojke Mršavica Najlonke, sexy čarape Visoke štikle\nIme: Helankice Godište: 1996.Ukratko o sebi: Od onih sam devojaka koje se ne drže rasporeda i koje ne vole mnogo unapred da planiraju. Živim od danas do sutra, živim spontano… pa sam tako i odlučila da vam se obratim. Po mojim slikama i mom niku je jasno šta me uzbuđuje… uske helanke na meni i […]\nTagged helanke, mlada, mršavica, najlonke, napaljena, sexy\tPogledaj SVE\n18th septembar 2020 1 komentar na Nena


11/06/2019 | 07:49 | Izvor: RTS\nSelektor fudbalske reprezentacije Srbije Mladen Krstajić izjavio je da je ekipa pobjedom protiv Litvanije (4:1) pokazala jedinstvo nakon blamaže u Ukrajini i da je sada najbitnije podržati ekipu da poslije 20 godina ode na EURO, sa njim ili bez njega na klupi.\nReprezentacija Srbije pobijedila je Litvaniju sa 4:1 (3:0), u utakmici kvalifikacija za EURO 2020.\n- Nije nam bilo lako poslije Ukrajine. Čestitam igračima, ekipa se izdigla, pokazala karakter i kvalitet i ostala u trci za prva dva mjesta u grupi - rekao je Krstajić na konferenciji za medije.\nOn je dodao da je profesionalac i da će obavljati funkciju selektora sve dok ljudi iz FSS ne odluče suprotno.\n- Nismo se iskupili, Ukrajina se desila, dešava se i drugima, digla se velika fama, nama je bilo najteže. Ovo je bila dobra reakcija, igrači su pokazali jedinstvo. Čekamo septembar i idemo dalje. Bitno je da podržimo ove momke, sa mnom ili bez mene, da odemo na EURO poslije 20 godina. Brazil je izgubio od Njemačke 7:1, pa nije bilo ovako kao nama poslije Ukrajine - poručio je Krstajić.\nSrbija nastavlja kvalifikacije 7. septembra protiv Portugalije u Beogradu, a tri dana kasnije slijedi gostovanje Luksemburgu.


Momčilo Mitrović novi predsednik opštine Ivanjica – Info LIGA\nby infoLIGA · 17/08/2020\nNovi predsednik opštine Ivanjica biće mašinski inženjer Momčilo Mitrović. On je prethodne četiri godine obavljao funkciju zamenika predsednika koja će od sada biti poverena diplomiranom ekonomisti Nenadu Glaviniću, saznaje portal InfoLIGA. Na mestu predsednika SO Ivanjica u naredne četiri godine biće diplomirani ekonomista Vladimir Bojanović.\nKako nezvanično saznajemo član IO SNS-a i koordinator za Moravički i Zlatiborski okrug, Krsto Janjušević, saopštio je na večerašnjem sastanku u Ivanjici da je ovo stav stranke nakon opsežnog razmatranja rezultata izbora.\nKonstitutivna sednica SO Ivanjica održaće se sutra kada će biti verifikovani mandati odbornika i imenovani predsednik i zamenik Skupštine. U narednih sedam dana Ivanjica će dobiti novog predsednika i njegovog zamenika.\n18/08/2020 u 13:56\nSve pohvale za ovog čoveka, sa srecom…\n18/08/2020 u 07:52\nBravo, srecno Momcilo, sa zeljiom da se ne promenis, naravno u negativnom smislu.\n18/08/2020 u 06:33\nDabude Dabude nego šta\n18/08/2020 u 03:02\nMomčilo je pravi čovek za tu funkciju. Bravo!\n18/08/2020 u 01:07\nNapokom SNS odrzao rec i sklonio onog korumpiranog … Bravo Mocilo.\n17/08/2020 u 22:37\nI treba Momo dabude, decko se trudi da radi ono za sta je placen\nNext story Ovaj sezonski posao može doneti zaradu i preko 2000 evra (VIDEO)\nPrevious story Ivanjica – Nepobediva ekipa za branje malina (VIDEO)


Maltja Partizan Grobari na tribini\nFudbaleri Partizana gostuju turskoj Malatji u revanš meču trećeg kola kvalifikacija. Domaći imaju veliku podršku sa tribina, ali tamo su mesto našli i najverniji "grobari". Rezultat na poluvremenu je 1:0 za tursku ekipu i nema sumnje da će Partizanovci morati da "poguraju" svoje igrače u nastavku.\n"GROBARI", SAVO NEMA DILEMU! Takuma Asano je za pola sata napravio DAR-MAR u Beogradu, šta će tek učiniti u Turskoj!\n"BILA JE TO NEPOTREBNA INTERVENCIJA" Vladimir Stojković objasnio zbog čega je napravio onakav kiks protiv Malatje\nMITRU NEMA RAVNOG NA OSTRVU Napadač Fulama i DEFINITIVNO NAJUBOJITIJI u svim engleskim ligama\nReprezentativac Srbije Aleksandar Mitrović i definitvno je najbolji strelac u regularnom delu svih takmičenja engleskog fudbala tokom ove sezone.